sagorsarker/bangla-wikipedia huggingface dataset:
পিয়েদ্রা দেল সোল

পিয়েদ্রা দেল সোল, সৌর পাথর, পঞ্চ যুগের পাথর () ধ্রুপদী-উত্তর শেষদিককার মেক্সিকা ভাস্কর্যবিশেষ। কখনোবা একে অ্যাজটেক ক্যালেন্ডার স্টোন নামে আখ্যায়িত করা হয়ে থাকে। মেক্সিকো সিটিতে অবস্থিত জাতীয় পুরাতত্ত্ব জাদুঘরে এ পাথরটি রক্ষিত আছে। সর্বোপরি, অ্যাজটেক ভাস্কর্যশিল্পের অমূল্য শিল্পকর্মরূপে এটি বিবেচিত।
পাথরটির আয়তন ৩৫৮ সেন্টিমিটার বা ১১.৭৫ ফুট এবং এর ঘনত্ব ৯৮ সেন্টিমিটার বা ৩.২২ ফুট। ওজন প্রায় ২৪ টন। স্পেনীয় অধিগ্রহণের স্বল্পকাল পর বিরাট আকৃতির এ ভাস্কর্যটি মেক্সিকো সিটির কেন্দ্রস্থল জোকালোয় পুঁতে রাখা হয়েছিল। অতঃপর ১৭ ডিসেম্বর, ১৭৯০ তারিখে মেক্সিকো সিটি ক্যাথেড্রাল পুণঃনির্মাণকালীন এটি পুণঃআবিষ্কৃত হয়। পুণঃআবিষ্কৃত হবার পর ক্যালেন্ডার স্টোনটি ক্যাথেড্রালের বাইরের দেয়ালে পুণঃস্থাপন করা হয়। ১৮৮৫ সাল পর্যন্ত এ অবস্থায় ছিল। অধিকাংশ গবেষকই মনে করেন, ১৫০২ থেকে ১৫২১ সময়কালের মধ্যে এ পাথরটির নকশা করা হয়। তবে, কেউ কেউ বিশ্বাস করেন যে, এটি ঐ সময়ের চেয়েও কয়েক দশক পূর্বেকার।
ক্যালেন্ডার স্টোনের সঠিক উদ্দেশ্য ও অর্থ অস্পষ্ট রয়ে গেছে। প্রত্নতত্ত্ববিদ ও ঐতিহাসিকগণ অগণিত মতবাদ পরিবেশন করেছেন। এরফলে এর নির্মাণের উদ্দেশ্য বহুবিধ হয়ে গেছে।
ক্যালেন্ডার স্টোনের প্রতিচিত্র মেক্সিকোর ২০ পেসো স্বর্ণমুদ্রা দেখা যায় যাতে ১৫ গ্রাম (.৪৮২৩ ট্রয় আউন্স) স্বর্ণ ব্যবহার করা হয়েছে। ১৯১৭-১৯২১ সময়কালে এবং ১৯৪০-এর দশকের মাঝামাঝি সময় থেকে ১৯৭০-এর দশক পর্যন্ত প্রচলিত ছিল। অক্টোবর, ২০১৫ সালের এর সমমূল দাঁড়ায় ৬০০ মার্কিন ডলার।
ক্যালেন্ডার স্টোনের চিত্র আধুনিক মেক্সিকো, মেক্সিকো আমেরিকান/চিকানো সংস্কৃতিতে উল্লেখযোগ্য বিষয়। পল্লীচিত্রে এর ব্যবহার রয়েছে ও এর গভীর সাংস্কৃতিক ঐতিহ্য প্রবাহিত হচ্ছে।
হাইওয়ে (২০১৪-এর হিন্দি চলচ্চিত্র)

হাইওয়ে ২০১৪ সালের একটি ভারতীয় চলচ্চিত্র যা ইমতিয়াজ আলীর দ্বারা লিখিত এবং পরিচালিত হয় এবং সজীদ নদিয়াধবালের তৈরি। চলচ্চিত্রটি রণদীপ হুদা এবং আলিয়া ভাট দ্বারা অভিনীত। ২০১৪ সালের বার্লিন ইন্টারন্যাশনাল ফিল্ম ফেস্টিভালের প্যানোরামা বিভাগে , ২১ ফেব্রুয়ারি চলচ্চিত্রটি মুক্তি পায়। এই চলচ্চিত্রটি জী টিভির একই নামের পর্বের উপর ভিত্তি করে তৈরি করা হয়েছে। টিভি পরিভ্রমণ সিরিজ ঋষি, আদিত্য শ্রীবাস্তব এবং কার্তিকা রেনার অভিনয় করেন, যা ইমতিয়াজ আলী দ্বারা লিখিত এবং পরিচালিত হয়। এটি একটি মেয়ে (আলিয়া ভাট) এর গল্প বলে, মেয়েটিকে অপহরণ হওয়ার পর স্টকহোম সিনড্রোম তৈরি করে। রিলিজের পরে ছবিটি ইতিবাচক রিভিউতে পাওয়া যায়। আলিয়া ভাটের পারফরম্যান্স উভয়েরই শ্রোতাদের ও সমালোচকদের দ্বারা প্রশংসিত।
নোয়েল কেম্ফ মার্কাদো জাতীয় উদ্যান

নোয়েল কেম্ফ মার্কাদো জাতীয় উদ্যান () বলিভিয়ার হোস মিগুয়েল দে ভেলাস্কো প্রদেশের সান্তা ক্রুজ ডিপার্টমেন্ট ও ব্রাজিল সীমান্তবর্তী জাতীয় উদ্যান।
নোয়েল কেম্ফ প্রায় ৭৫০,০০০ হেক্টর ভূমি নিয়ে গড়ে উঠেছে। এর অধিকাংশই সেরানিয়া দে হুয়ানচাকা এলাকায়। ব্রাজিলীয় শিল্ড ও বলিভিয়ার সান্তা ক্রুজ ডিপার্টমেন্টের উত্তর-পূর্বাংশে এর অবস্থান। এর পূর্বদিকে রিও ডি ইতেনেজ এবং উত্তরাঞ্চলীয় সীমান্তবর্তী ব্রাজিল থেকে এটি পৃথক করেছে। ১৯৯৭ সালে ব্রাজিলের মাতো গ্রোসো রাজ্যে প্রতিষ্ঠিত সেরা রিকার্ডো ফ্রাঙ্ক স্টেট পার্কে এর ১৫৮,৬২১ হেক্টর (৩৯১,৯৬০ একর) জমি যুক্ত হয়েছে। আমাজনের বৃষ্টিপ্রবণ বনাঞ্চল ও সেরাদোর শুষ্ক বন ও সাভানা এখানে মিলিত হয়েছে। উদ্যানটিতে পাঁচ ধরনের ভিন্ন পরিবেশ বিরাজমান। উঁচুভূমিতে চিরসবুজ বন, পর্ণমোচী বন, উঁচুভূমির সেরাদো সাভানা, সাভানা জলাভূমি ও বনসমৃদ্ধ জলাভূমি। সামগ্রিকভাবে এ অঞ্চলটি শীতকালে শুষ্ক মৌসুম বিরাজমান এবং বার্ষিক বৃষ্টিপাতের পরিমাণ ১,৫০০ মিলিমিটার।
১৯০৮ সালে এ এলাকাটি প্রথম আবিষ্কার করেন পার্সি ফসেট যা বর্তমানের জাতীয় উদ্যান। প্রায় ৭০ বছর পর এ বিষয়ে পুনরায় নজরে আসে। ১৯৭০-এর দশকে ভূতত্ত্ববিদগণকে বলিভিয়ার প্রাক-কাম্ব্রিয়ান শিল্ড অঞ্চলের পার্বত্য এলাকা জরীপের জন্য প্রেরণ করা হয়। তারা এর ভূতত্ত্ব ও ভৌগোলিক গঠন এবং প্রথমবারের মতো মানচিত্র আকারে প্রকাশ করেন। এরফলে ঐ সময়ের প্রথিতযশা জীববিজ্ঞানী নোয়েল কেম্ফ মার্কাদো ভীষণভাবে আকৃষ্ট হন। মার্কাদো এর সংরক্ষণে বৈশ্বিকভাবে গুরুত্বপূর্ণ প্রচারণা চালান। দূর্ভাগ্যবশতঃ মার্কাদো মাদক চোরাকারবারীদের হাতে মর্মান্তিকভাবে নিহত হন ও তাঁর স্বপ্ন বাস্তবে পরিণত হবার বিষয়টি দেখতে পারেননি। সরকার এ উদ্যানটি প্রতিষ্ঠা করেন ও তাঁর সম্মানার্থে এ উদ্যানের নামকরণ করেন। ১৯৮৮ সালে এ উদ্যানের প্রতিষ্ঠা করা হয় ও ৭৫০০০০ হেক্টর আয়তনের এ এলাকাটি অভয়ারণ্য হিসেবে পরিচিতি পায়।
এনকেএমএনপিতে অবস্থিত হায়াচাকা মালভূমি সমুদ্রপৃষ্ঠ থেকে প্রায় ৬০০-৯০০ মিটার উঁচুতে অবস্থিত।
এ পর্যন্ত ২৭০৫টি বিভিন্ন প্রজাতির উদ্ভিদ চিহ্নিত করা হয়েছে। তন্মধ্যে, ১৫০০ প্রজাতি আর্দ্রতাপূর্ণ বনে রয়েছে। ৮০০ সেরাদোয়, ৭০০ শুষ্ক বনে, ৫০০ সাভানা জলাভূমি ও অন্য ৫০০ জলে আছে। ১৩০ প্রজাতির স্তন্যপায়ী প্রাণী রয়েছে। দুষ্প্রাপ্য ভোঁদড়, ডলফিন, টাপির, মাকড়শা ও হোলার বানর, কিংবদন্তীতুল্য আরমাদিলো, অ্যানটিটার ও বিলুপ্তপ্রায় জাগুয়ার, কালো জাগুয়ারের আবাস এখানে। এছাড়াও ৬২০ প্রজাতির পাখি আছে। নয় প্রজাতির ম্যাকাও রয়েছে যা যে-কোন সংরক্ষিত অভয়ারণ্যের তুলনায় বেশি। মেলানোসাচাস নাইজারসহ ৭০-এর অধিক সরীসৃপ এখানে বাস করে।
বৈশ্বিক গুরুত্বতা বিচারপূর্বক ২০০০ সালে ইউনেস্কো এনকেএমএনপিকে বিশ্ব ঐতিহ্যবাহী স্থানের তালিকায় অন্তর্ভুক্ত করে।
তরকিব

তরকিব (, ) হচ্ছে ২০০০ সালের একটি বলিউড নির্মিত হিন্দি ভাষার রহস্য কাহিনী মূলক চলচ্চিত্র। এই সিনেমাটির পরিচালক ছিলেন ইসমাইল শ্রফ এবং এই ছবির শুটিং হয় মধ্যপ্রদেশ রাজ্যের পাঁচমারিতে।
গ্রামের পুকুরে মহিলারা স্নান করতে গিয়ে একটি কাটা হাত দেখতে পান। আতঙ্কিত বাসিন্দারা পুলিশে খবর দেয় ও পুকুর তল্লাশ করে একটি স্টিলের বাক্সে পাওয়া যায় যেখানে ভরা ছিল এক মহিলার মৃতদেহ। পুলিশ তদন্ত শুরু করে কিন্তু স্থানীয় দারোগাকে অজানা ব্যক্তি ফোন করে হুমকি দেয় ফলে ভীত দারোগা তদন্ত বন্ধ করে দিতে বাধ্য হন। এই ভয়াবহ হত্যাকাণ্ডের ঘটনা চাপা থাকেনা। জনমতের চাপে সরকার সিবিআই নিয়োগ করে। সিবিআই অফিসার যশরাজ প্যাটেল তার সহকারী গঙ্গারামকে নিয়ে তদন্তে আসেন। তিনি জানতে পারেন মৃতা মেয়েটির নাম রোশনি চৌধুরী যে গরীব পিতার সন্তান। তার বোনেদের মধ্যে সে ছিল শিক্ষিতা ও উপার্জনক্ষম। রোশনী মিলিটারি ক্যাম্পে চাকরি করতো। রোশনীর প্রতি অনেকেই দুর্বল ছিল। ব্যবসায়ী মোহন মুলতানি, আর্মি ক্যাপ্টেন অজিত বর্মা, মেজর ডা: কমল ডোগরা, এবং ক্যান্টিনের কনট্রাকটর বিষেন সিং। রোশনী নিখোঁজ হয়ে যাওয়ার পর এবং আগে তার সাথে বাকিদের সম্পর্ক কেমন ছিল তা নিয়ে সন্ধান করেন যশরাজ। এর মধ্যে তার কাছেও উড়ো ফোনের হুমকি আসে ও দুবার হত্যার চেষ্টা করা হয়। রোশনীর বান্ধবী ও সহকর্মী প্রীতির কাছ থেকে কিছু সংবাদ পান যশরাজ। যেখানে রোশনীর মৃতদেহ ফেলা হয়েছিল সেই স্থানে একটি দোকান ছিল যার মালিক এক অন্ধ ব্যক্তি, নয়নসুখ। যশরাজ বুঝতে পারেন নয়নসুখ সমস্ত ব্যাপারটা প্রত্যক্ষ করেছে কিন্তু অন্ধ সেজে থাকছে।
বো ডালাস

টেইলর মাইকেল রোটান্ডা (জন্ম: মে ২৫, ১৯৯০) হলেন একজন মার্কিন পেশাদার কুস্তিগির, যিনি বর্তমানে ডাব্লিউডাব্লিউইর সাথে সংযুক্ত রয়েছেন, যেখানে তিনি র ব্র্যান্ডে বো ডালাস নামে কুস্তি করেন।
রোটান্ডা হলেন একজন তৃতীয় প্রজন্মের পেশাদার কুস্তিগির; তার পিতামহ ব্ল্যাকজ্যাক মুলিগান, বাবা মাইক রোটান্ডা এবং দুই চাচা ব্যারি উইন্ডহ্যাম ও ব্যারি উইন্ডহ্যাম ছিলেন পেশাদার কুস্তিগির। তার ভাই উইন্ডহাম রোটান্ডাও একজন পেশাদার কুস্তিগির, যিনি অধিক পরিচিত ব্রেই ওয়াট নামে।
তিনি যখন ডাব্লিউডাব্লিউইর উন্নয়নমূলক প্রতিষ্ঠান ফ্লোরিডা চ্যাম্পিয়নশিপ রেসলিং এবং ডাব্লিউডাব্লিউই এনএক্সটিতে ছিলেন তখন তিনি ৩ বার এফসিডাব্লিউ হেভিওয়েট চ্যাম্পিয়ন, ২ বার এফসিডাব্লিউ ট্যাগ টিম চ্যাম্পিয়ন (তার বড় ভাই ব্রেই ওয়াটের সাথে) এবং ডাব্লিউডাব্লিউইর সর্বকনিষ্ঠ এনএক্সটি চ্যাম্পিয়ন ছিলেন।
ব্রোন স্ট্রোম্যান

অ্যাডাম জোসেফ শের (জন্ম: সেপ্টেম্বর ৬, ১৯৮৩) হলেন একজন মার্কিন পেশাদার কুস্তিগির এবং সাবেক শক্তিশালী মানুষ, যিনি বর্তমানে ডাব্লিউডাব্লিউইর সাথে সংযুক্ত রয়েছেন, যেখানে তিনি র ব্র্যান্ডে ব্রোন স্ট্রোম্যান নামে কুস্তি করেন।
মধ্য ইউরোপীয় গ্রীষ্মকালীন সময়

মধ্য ইউরোপীয় গ্রীষ্মকালীন সময় (সিইএসটি) হল ইউরোপীয় দেশসমূহের গ্রীষ্মকালে পালনকৃত দিবালোক সংরক্ষণ সময়ের প্রমাণ ঘড়ির সময় যা কেন্দ্রীয় ইউরোপীয় সময় () পালনকারী দেশসমূহ বাকি বছর পালন করে থাকে। এটি এর সাথে সম্পর্কিত, যা কেন্দ্রীয় আফ্রিকার সময়, দক্ষিণ আফ্রিকার প্রমাণ সময় এবং রাশিয়ার কালিনিনগ্র্যাড সময়ের সমান।
মধ্য ইউরোপীয় গ্রীষ্মকালীন সময়ের অন্য নামসমূহ হল মধ্য ইউরোপীয় গ্রীষ্মকালীন সময় (এমইএসটি), মধ্য ইউরোপীয় দিবালোক সংরক্ষণ সময় (সিইডিটি), এবং ব্রাভো সময় (ন্যাটো ফনেটিক বর্ণমালার দ্বিতীয় অক্ষর)।
১৯৯৬ সাল থেকে মার্চ মাসের শেষ রবিবারে থেকে অক্টোবরের শেষ রবিবারে ইউটিসি+১:০০ এর মধ্যে ইউরোপীয় গ্রীষ্মকালীন সময় পালন করা হয়; যা ১৯৯৬ সালের পূর্বে ইউরোপীয় ইউনিয়ন জুড়ে এই নিয়ম ছিল না।
নিম্নলিখিত দেশসমূহ এবং অঞ্চলসমূহের কেন্দ্রীয় ইউরোপীয় গ্রীষ্মকালীন সময় ব্যবহার করে।
 ১৯৯৩–১৯৯৫ এবং তে ১৯৯৮–১৯৯৯ সাল পর্যন্ত সিইডিটি ব্যবহার করা হয়েছিল।
চু চু (অভিনেত্রী)

চু চু (জন্ম: ১৯ জুলাই ১৯৮৪) একজন চীনা অভিনেত্রী এবং গায়িকা। তিনি এমটিভি চীনে ভিডিও জকি হিসাবে খ্যাতি লাভ করেন।
জুলাই ১৯৮৪ সালে চীনের একটি সামরিক বাহিনীর পরিবারে চু চু-র জন্ম হয়। চু চু ৩ বছর বয়সে পিয়ানো শিখতে শুরু করেন। যখন তিনি একটি জুনিয়র স্কুল ছাত্রী ছিলেন, তখন তিনি একটি ইংরেজি নাটক "বিউটি এবং দ্য বিস্ট"-এ অভিনয় করেন। চু চু "বেইজিং টেকনোলজি অ্যান্ড বিজনেস ইউনিভার্সিটি" থেকে স্নাতক ডিগ্রি লাভ করেন, যেখানে তিনি ইলেকট্রনিক্স এবং ইনফরমেশন ইঞ্জিনিয়ারিং-এ শিক্ষা লাভ করেন।
২০০৫ সালে, চু এমটিভি চীনে যোগদান করেন এবং চীনের অভ্যান্তরীন এমটিভি নেটওয়ার্কগুলিতে সংগীত প্রোগ্রামের আয়োজন করেন। চীনের স্থানীয় গানের প্রতিযোগিতা জেতার পর প্রতিযোগী স্কাউটস দ্বারা চু-কে আবিষ্কার করা হয়, তারপর জাতীয় পর্যায়ে তৃতীয়টি স্থাপন করে। ২০০৭ সালে চু মিউজিক লেবেল এমবিওএক্স দিয়ে স্বাক্ষর করেন এবং তার প্রথম অ্যালবামটি ২০০৯ সালে মুক্তি পায়।২০১০ সালে, জিউ কি উইমেন উইন, এন্ডি লাউ এবং গ্যাং লি অভিনয়ের একটি চীনা রোমান্টিক কমেডি চলচ্চিত্রে প্রথম অভিনয় করেন। ২০১২ সালে, চু একটি মার্কিন মার্শাল আর্ট চলচ্চিত্র 'দ্য ম্যান অব দ্য লোহান ফিস' ছবিতে রজো, রাসেল ক্রো, কুং লে, লুসি লিউ, বায়রন মান্নান, রিক ইউন, ডেভিড বয়েস্তিয়া এবং জামি চুং নামে অভিনয় করেছিলেন।
ছবিটি প্রথম দিনে ১ মিলিয়ন পাউন্ড আয় করে। ২০১২ সালে, চু পাঁচটি চলচ্চিত্রে অংশগ্রহণ করেছিলেন, যেমন সাংহাই কলিং, সিক্রেট শেয়ারার এবং ক্লাউড অ্যাটালেস।
বিভিন্ন চলচ্চিত্রে ছোটোখাটো ভূমিকা পালন করার পর, চু তার প্রথম অগ্রণী ভূমিকাটি পেয়েছিলেন "গ্রেট মিঃ চৌ" নামে একটি ধারাবাহিকে। তিনি এই কাজের জন্য সমালোচকদের প্রশংসা অর্জন করেন এবং বৃহত্তর মাপের প্রযোজনায় ভূমিকা পেতে শুরু করেন। ২০১৪ সালে, চু রোমান্টিক কমেডি চলচ্চিত্র 'দ্য ওল্ড সিনডেলার্লা'তে সমর্থিত ভূমিকাতে অভিনয় করেন, প্রযোজক লুই চুয়ান দ্বারা উৎপাদিত।
২০১৪ সালে, চু এড ওয়েস্টউইকের বিপরীতে শেষ ফ্লাইটের চলচ্চিত্রের মহিলা নেতৃত্বকে অভিনয় করে এবং লিয়ন লি ও কেরি আলেকজান্ডারকে দেখান।সালে, চু মার্কিন টিভি ধারাবাহিক "মার্কো পোলো"-তে অভিনয় শুরু করেন যা ২০১৪ সালের ডিসেম্বরে নেটফ্লিক্স-এ প্রথম মুক্তি পায়। 
২০১২ সালে, চু একটি বলিউড ঐতিহাসিক যুদ্ধের নাটকের চলচ্চিত্র টুবলাইটের জন্য স্বাক্ষর করেন, সালমান খানের বিপরীতে। কবির খান পরিচালিত এই ছবিটি ২০১৭ সালে ২৩ জুন ভারতে মুক্তি পায়। এটি প্রথমবারের মতো বলিউডে দেখা যাবে। ৩রা আগস্ট ২০১৬ তারিখে তিনি হিন্দি শিখতে মুম্বাই পৌঁছে যান।
কোস্টা রিকার প্রশাসনিক বিভাগসমূহ

১৯৪৯ সালের কোস্টারিকার সংবিধানের ১৬৮ নম্বর অনুচ্ছেদে কোস্টা রিকার আঞ্চলিক বিভাগকে তিন ধরনের প্রশাসনিক অঞ্চলে বিভক্ত করা হয়েছে। জন প্রশাসনের উদ্দেশ্য বাস্তবায়নকল্পে জাতীয় ভূ-খণ্ডকে প্রদেশ, ক্যান্টন ও জেলা হিসেবে বিভাজন ঘটানো হয়েছে। 
কোস্টা রিকায় রয়েছে - 
প্রত্যেকটি অংশকেই নম্বর দিয়ে পরিচিতি ঘটানো হয়েছে। প্রদেশের ক্ষেত্রে ১, ক্যান্টনের ক্ষেত্রে ৩ ও জেলার ক্ষেত্রে ৫ সংখ্যা বরাদ্দ করা হয়েছে। তন্মধ্যে, জেলা পর্যায়ের নম্বরগুলোকে ডাক কোড হিসেবেও ব্যবহার করা হয়।
প্রজাতান্ত্রিক রাষ্ট্র হিসেবে কোস্টা রিকা প্রতিষ্ঠিত হয়। এ সময় কোস্টা রিকাকে ‘মুক্ত, সার্বভৌম ও স্বাধীন’ প্রজাতন্ত্র হিসেবে ঘোষণা করা হয়েছিল। ১৮৪৭ সালের কোস্টা রিকার রাজনৈতিক সংবিধান পুণঃর্গঠনকল্পে একই বছরের ৩০ নভেম্বর অনুমোদন দেয়া হয়। ঐ বছরের ৭ ডিসেম্বর শাসন ব্যবস্থা পরিচালনার উদ্দেশ্যে প্রদেশ, ক্যান্টন ও জেলা হিসেবে বিভাজন ঘটানো হয়। পূর্বোক্ত আইন আদেশ বলে নিম্নবর্ণিত প্রদেশ সৃষ্টি করা হয়:
এ আইনে পুন্তারেনাসকে কাউন্টি শ্রেণিবিভাগ ঘটানো হয় যা বর্তমানে বিলুপ্ত। ১৭ সেপ্টেম্বর, ১৮৫৮ তারিখে আইনজারী আদেশ নম্বর ১০ অনুসারে পুন্তারেনাসকে প্রদেশের মর্যাদা দেয়া হয়েছিল।
রাজনৈতিক ও প্রশাসনিক কর্মকাণ্ড সুচারুরূপে সম্পন্নের লক্ষ্যে প্রদেশকে সাতটি ভাগে বিভক্ত করা হয়েছে:
কোস্টা রিকায় ২৪টি আদিবাসী এলাকা রয়েছে। এগুলো কেন্দ্রীয় সরকার থেকে পরিচালিত হয় ও এদের সীমিত স্বায়ত্তশাসন ব্যবস্থা দেয়া হয়েছে। এ সকল এলাকা নির্বাহী ক্ষমতাবলে আদেশ নং ১৩৫৬৮-জি অনুযায়ী স্থানীয় সরকাররের ন্যায় আদিবাসী উন্নয়ন সংস্থা কর্তৃক পরিচালিত হচ্ছে।
টোবা টেক সিং

টোবা টেক সিং () হল উর্দু সাহিত্যিক সাদত হাসান মান্টোর একটি বহু আলোচিত ও বিখ্যাত ছোটগল্প। ১৯৫৫ সালে প্রকাশিত এই গল্পটি ভারত-পাকিস্তান দেশভাগের পরিপ্রেক্ষিতে লেখা। দেশভাগের ঘটনা ও রাষ্ট্রের মানবতাবিরোধী নীতিকে তীব্র ব্যাঙ্গ ও শ্লেষাত্মক আক্রমণে বিঁধে এটি লিখেছেন লেখক মান্টো।
ভারত, পাকিস্তান স্বাধীনতা ও দেশভাগের দুই তিন বছর পরে দুই দেশের সরকার সিদ্ধান্ত নেয় পাগলদেরও ভাগাভাগি হবে। অর্থাৎ হিন্দু পাগলদের ভারত এবং মুসলিম পাগলদের পাকিস্তানে পাঠানো হবে। লাহোরের মানসিক হাসপাতালে থাকা একজন পাগল বিষান সিং বাকি সহবন্দীদের সাথে এই বিষয় নিয়ে আলোচনা করে। যেহেতু সে একজন হিন্দু তাই ভারতে চলে যাওয়ার হুকুম হয়। কিন্তু তার বাড়ি পাকিস্তানের টোবা টেক সিং এ। সে শুধুমাত্র টোবা টেক সিং নামক গ্রামটিতেই যেতে চায়। রাষ্ট্র বা রাষ্ট্রের নীতি যদিও তা অনুমোদন করেনা। শেষ পর্যন্ত দেখা যায় দুই দেশের সীমানায়, কাঁটাতারের দুপাশে দুই পা রেখে বিষান সিং মারা যায়। মৃত্যুর আগে সেই জায়গাটাই বিষান সিং এর কাছে হয়ে যায় টোবা টেক সিং।
পাকিস্তানের চলচ্চিত্রকার আফিয়া নাথানিয়েল এই ছোটগল্পটির চলচ্চিত্রায়ন করেন ২০০৫ সালে। ভারতের পরিচালক কেতন মেহতা টোবা টেক সিং নামে অপর একটি চলচ্চিত্র নির্মাণ করেছেন যেটি ২০১৭ সালে মুক্তি পায়।
ভেনেজুয়েলার স্বাধীনতার ঘোষণাপত্র

ভেনেজুয়েলার স্বাধীনতার ঘোষণাপত্র () ৫ জুলাই, ১৮১১ তারিখে প্রকাশ করা হয়। ভেনেজুয়েলীয় প্রদেশের কংগ্রেসে লিখিত আকারে এ ঘোষণাপত্র গ্রহণ করা হয়েছিল। এরফলে ভেনেজুয়েলা স্পেনীয় রাজতন্ত্র থেকে নিজেদেরকে পৃথকীকরণের সিদ্ধান্ত নেয়। নতুন রাষ্ট্র হিসেবে প্রতিষ্ঠা পাবার পর ব্যক্তিভিত্তিক সমতায়ণ, সম্প্রচারের উপর থেকে নিষেধাজ্ঞা প্রত্যাহার ও মত প্রকাশের স্বাধীনতার বিষয়ে প্রতিশ্রুতি দেয়া হয়েছিল। এ নীতিগুলো সাংবিধানিকভাবে কার্যকর করায় প্রায় তিনশ বছর ধরে ঔপনিবেশিক সময়কাল থেকে চলে আসা রাজনৈতিক, সাংস্কৃতিক ও সামাজিক কর্মকাণ্ডের বেড়াজাল থেকে ভেনেজুয়েলা বেরিয়ে আসে।
ভেনেজুয়েলার ক্যাপ্টেন্সি জেনারেলের নিয়ন্ত্রণাধীন দশটি প্রদেশের সাতটি তাদের স্বাধীনতার প্রশ্নে সমর্থন ব্যক্ত করে ও সমর্থনের বিষয়ে তাদের কারণগুলোর কথা উল্লেখ করে। এভাবেই ছোট্ট ইউরোপীয় দেশের শাসনজাল থেকে বেরিয়ে এসে নতুন বিশ্বে প্রবেশ করে। স্পেনীয় আমেরিকা চতুর্থ চার্লস ও সপ্তম ফার্দিনান্দকে ক্ষমতাচ্যুত করে স্বায়ত্ত্বশাসিত সরকার ব্যবস্থাকে বেয়নে পুণঃপ্রতিষ্ঠিত করতে নতুন বিশ্বের ব্যাপক জায়গা নিজেদের করায়ত্ত্ব করতে চাইলেও তা আর সমর্থ হয়নি। স্পেনের রাজনৈতিক অস্থিতিশীলতার কারণে ভেনেজুয়েলীয়দের শাসন করা থেকে সমর্থ হয়নি। তাস্বত্ত্বেও ভ্রাতৃপ্রতিম দেশ হিসেবে স্পেনিয়ার্ডদের সাথে সুসম্পর্ক বজায় রাখে।
চুক্তিতে স্বাক্ষরকারী সাতটি প্রদেশ হলো - কারাকাস প্রদেশ, কুমানা প্রদেশ, বারিনাস প্রদেশ, মার্গারিতা প্রদেশ, বার্সেলোনা প্রদেশ, মেরিদা প্রদেশ ও ত্রুজিলো প্রদেশ। মারাকাইবো প্রদেশ, কোরো প্রদেশ ও গায়ানা প্রদেশ - বাদ-বাকী এ তিনটি প্রদেশ ভেনেজুয়েলার কংগ্রেসে অংশগ্রহণ করেনি। তারা স্পেনীয় শাসনেই অবস্থান করে।
ঘোষণাপত্রে নতুন দেশটি নিজেদেরকে ভেনেজুয়েলা আমেরিকান কনফেডারেসি নামে উল্লেখ করে। এ ঘোষণাপত্রটি ক্রিস্তোবেল মেন্দোজা ও জুয়ান জার্মান রসিও যৌথভাবে রচনা করেন। ৭ জুলাই, ১৮১১ তারিখে কংগ্রেসে আনুষ্ঠানিকভাবে গ্রহণ করা হয়। এরপর ১৭ আগস্ট, ১৮১১ তারিখে কারাকাসে কংগ্রেসের বুক অব মিনিটসে অন্তর্ভুক্ত করা হয়।
এ ঘোষণাপত্রের দিনটি ভেনেজুয়েলার স্বাধীনতা দিবস হিসেবে উদযাপিত করা হয়। ভেনেজুয়েলার প্রথম কংগ্রেসের বুক অব মিনিটসের মূল দলিলটি কারাকাসের ফেডারেল লেজিসলেটিভ প্যালেসে রক্ষিত আছে।
মিউজিও দে লা কাসা দে লাস প্রাইমেরাস লেত্রাস সিমন রড্রিগুয়েজে দলিলটি রাখা হয়েছে। ৩১ মে, ২০১৩ তারিখে নিভৃতচারী সাবেক রাষ্ট্রপতি মাদুরো প্রশাসনের উদ্যোগে প্রদর্শিত অনুলিপিটিতে রাষ্ট্রপতি হুগো শাভেজ স্বাক্ষর করেন। এরফলে ঐ প্রশাসনের বিভিন্ন বিভাগে বিরোধিতা করেও সুন্দর মনোভাবের পরিচয় দেন তিনি।
সাংবাদিকতা

সাংবাদিকতা হলো বিভিন্ন ঘটনাবলি, বিষয়, ধারণা, মানুষ, প্রকৃতি, পরিবেশ, সমাজ, রাষ্ট্র সম্পর্কিত প্রতিবেদন তৈরি ও পরিবেশন, যা উক্ত দিনের প্রধান সংবাদ এবং তা সমাজে প্রভাব বিস্তার করে। এই পেশায় শব্দটি দিয়ে তথ্য সংগ্রহের কৌশল ও সাহিত্যিক উপায় অবলম্বনকে বোঝায়। মুদ্রিত, টেলিভিশন, বেতার, ইন্টারনেট, এবং পূর্বে ব্যবহৃত নিউজরিল সংবাদ মাধ্যমের অন্তর্গত।
সাংবাদিকতার যথোপযুক্ত নিয়মের ধারণা ভিন্ন ভিন্ন দেশে ভিন্ন রকম হয়ে থাকে। কিছু দেশে, সংবাদ মাধ্যমে সরকারি হস্তক্ষেপে নিয়ন্ত্রিত হয় এবং পুরোপুরি স্বাধীন সত্তা নয়। অন্যান্য দেশে, সংবাদ মাধ্যম সরকার থেকে স্বাধীন কিন্তু লাভ-লোকসান সাংবিধানিক নিরাপত্তার আওতায় থাকে। স্বাধীন ও প্রতিযোগিতামূলক সাংবাদিকতার মাধ্যমে সংগ্রহ করার মুক্ত উৎস থেকে প্রাপ্ত তথ্যে প্রবেশাধিকার জনগণকে রাজনৈতিক প্রক্রিয়ায় যোগ দিতে সাহায্য করে।
বিভিন্ন ধরনের পাঠকের জন্য সাংবাদিকতার বিভিন্ন ধরন রয়েছে। একটি একক প্রকাশনায় (যেমন সংবাদপত্র) বিভিন্ন ধরনের সাংবাদিকতা উপাদান থাকে এবং প্রত্যেক উপাদান বিভিন্ন আঙ্গিকে উপস্থাপন করা হয়। সংবাদপত্র, ম্যাগাজিন বা ওয়েবসাইটের প্রত্যেকটি বিভাগ ভিন্ন ভিন্ন পাঠকের জন্য সংবাদ সরবরাহ করে থাকে।
সাংবাদিকতার কয়েকটি উল্লেখযোগ্য ধরন হলঃ
সাম্প্রতিক সময়ে সামাজিক মাধ্যমের বিকাশের ফলে সাংবাদিকতাকে একটি প্রক্রিয়া না বলে নির্দিষ্ট সংবাদ পণ্য বলে অভিহিত করার বিষয়ে যুক্তি উপস্থাপন করা হচ্ছে। এই বিবেচনায়, সাংবাদিকতা হল এক ধরনের অংশগ্রহণমূলক প্রক্রিয়া যেখানে একাধিক লেখক ও সাংবাদিক এবং সামাজিকভাবে মধ্যস্থতাকারী জনগণ জড়িত থাকে।
ইয়োহান কারোলাসের ১৬০৫ সালে স্ট্রাসবুর্গ থেকে প্রকাশিত "রিলেশন অলার ফুর্নেমেন উন্ড গেডেনকভুর্ডিগেন হিস্টরিয়েন"কে প্রথম সংবাদপত্র বলে অভিহিত করা হয়। প্রথম সফল ইংরেজি দৈনিক হল ১৭০২ থেকে ১৭৩৫ সালে প্রকাশিত ডেইলি ক্যুরান্ট। ১৯৫০ এর দশকে দিয়ারিও কারিওকা সংবাদপত্রের সংস্কার রূপকে ব্রাজিলে আধুনিক সাংবাদিকতার জন্ম বলে চিহ্নিত করা হয়।
১৯২০ এর দশকে যখন আধুনিক সাংবাদিকতা রূপ ধারণ করতে শুরু করে লেখক ওয়াল্টার লিপম্যান এবং মার্কিন দার্শনিক জন ডিউয়ি গণতন্ত্রে সাংবাদিকতার ভূমিকা নিয়ে বিভিন্ন যুক্তি-তর্ক উপস্থাপন করেন। তাদের এই ভিন্ন ভিন্ন দর্শন এখনো সমাজ ও রাষ্ট্রে সাংবাদিকতার ভূমিকা বিষয়ে যুক্তি প্রদর্শনে ব্যবহৃত হয়।
বিদ্যমান নৈতিক মানদণ্ডে ভিন্নতা রয়েছে, বেশিরভাগই রীতিতে সত্যতা, সূক্ষ্মতা, বিষয়বস্তুর উদ্দেশ্য, পক্ষপাতহীনতা, এবং কৈফিয়ত – এই বিষয়গুলো সাধারণ উপাদান হিসেবে অন্তর্ভুক্ত রয়েছে। এই উপাদানসমূহ সংবাদ করার মত তথ্য সংগ্রহ করতে এবং জনগণের কাছে প্রচার করতে ব্যবহৃত হয়।
কিছু সাংবাদকিতার নৈতিকতার বিধিতে, বিশেষ করে ইউরোপীয় বিধিতে, সংবাদে জাতি, ধর্ম, লিঙ্গ বিষয়ক, এবং শারীরিক ও মানসিক অক্ষমতা নিয়ে বৈষম্যমূলক সূত্র বিষয়েরও অন্তর্ভুক্তি রয়েছে। আবার কিছু ইউরোপীয় নৈতিকতার বিধিতে, সকল সংবাদপত্র ইনডিপেন্ডেন্ট প্রেস স্ট্যান্ডার্টস অর্গানাইজেশনের বিধি মেনে চলতে বাধ্য এবং তা যুক্তরাজ্যেও প্রচলিত। এই বিধিতে জনগণের গোপনীয়তাকে সম্মান দেওয়া এবং নিখুঁতভাবে কাজ নিশ্চিত করা অন্তর্ভুক্ত।
আলোকচিত্র সাংবাদিকতা

আলোকচিত্র সাংবাদিকতা হল এক ধরনের সাংবাদিকতা যেখানে চিত্রের মাধ্যমে সংবাদ উপস্থাপন করা হয়। এর মাধ্যমে শুধুমাত্র স্থির চিত্রকে বুঝানো হয় তা নয়, বরং কিছু কিছু ক্ষেত্রে সম্প্রচার সাংবাদিকতার জন্য ভিডিও ও ব্যবহৃত হয়। আলোকচিত্র সাংবাদিকতা আলোকচিত্রের নিকটবর্তী অন্যান্য শাখা, যেমন প্রামাণ্য আলোকচিত্র, সামাজিক প্রামাণ্য আলোকচিত্র, সড়ক আলোকচিত্র, বা সেলিব্রিটি আলোকচিত্র থেকে ভিন্ন এবং এতে একটি কঠোর নৈতিক কাঠামো বিদ্যমান যাতে বলা হয় যে সাংবাদিকতার ক্ষেত্রে এই কাজটি সৎ এবং নিরপেক্ষ হতে হবে। আলোকচিত্র সাংবাদিকতা যেসব চিত্র সংগ্রহ করে তার সংবাদ মাধ্যমে অবদান রাখে এবং সম্প্রদায়কে একে অপরের সাথে যুক্ত করে। এর মাধ্যমে সংবাদ একটি সৃজনশীল উপায়ে সংবাদ পরিবেশন করা হয়, যা শুধুমাত্র তথ্যবহুলই নয়, বিনোদনও প্রদান করে।
আলোকচিত্রের সমন্বয়ে সংবাদ উপস্থাপনের রীতি শুরু হয় উনিশ শতকের মধ্যভাগে যখন মুদ্রণ ও আলোকচিত্রের উন্মেষ ঘটে। যদিও সংবাদপত্রে প্রথম আলোকচিত্র উপস্থাপনা দেখা যায় ১৮০৬ সালে দ্য টাইমসে লর্ড হোরাশিও নেলসনের শেষকৃত্যের চিত্র, প্রথম সাপ্তাহিক চিত্র সংবলিত সংবাদপত্র হল লন্ডন নিউজ, যা ১৮৪২ সালে প্রথম মুদ্রিত হয়।
১৯৩০ এর দশক থেকে ১৯৫০ এর দশককে আলোকচিত্র সাংবাদিকতার স্বর্ণযুগ বলে ধরা হয়। ১৯২৫ সালে কমপ্যাক্ট কমার্শিয়াল ৩৫মিমি লেইকা ক্যামেরা এবং ১৯২৭ থেকে ১৯৩০ সালের মধ্যে প্রথম ফ্ল্যাশ বাল্বের বিকাশের ফলে সাংবাদিকদের ছবি তোলার কাজ সহজ হয়।
ডেনিশ ইউনিয়ন অব প্রেস ফটোগ্রাফার্স (প্রেসেফটোগ্রাফোবুন্ডেট) ছিল বিশ্বের প্রথম সংবাদপত্র আলোকচিত্রীদের জাতীয় সংগঠন। এই সংগঠন ১৯১২ সালে ডেনমার্কের কোপেনহেগেনে ছয় জন প্রেস আলোকচিত্রীকে নিয়ে প্রতিষ্ঠিত হয়। বর্তমানে এর সদস্য সংখ্যা ৮০০ এর অধিক।
ন্যাশনাল প্রেস ফটোগ্রাফার্স অ্যাসোসিয়েশন (এনপিপিএ) ১৯৪৬ সালে মার্কিন যুক্তরাষ্ট্রে প্রতিষ্ঠিত হয় এবং বর্তমান প্রায় ১০,০০০ সদস্য রয়েছে। ব্রিটিশ প্রেস ফটোগ্রাফার্স অ্যাসোসিয়েশন (বিপিপিএ) ১৯৪৮ সালে প্রতিষ্ঠিত হয় এবং ২০০৩ সালে পুনরায় চালু হয়। বর্তমানে এর সদস্য সংখ্যা ৪৫০ জন। বিশ্বের অন্যান্য উল্লেখযোগ্য সংগঠন হল হংকং প্রেস ফটোগ্রাফার্স অ্যাসোসিয়েশন (১৯৮৯), নর্দার্ন আয়ারল্যান্ড প্রেস ফটোগ্রাফার্স অ্যাসোসিয়েশন (২০০০), প্রেসফটোগ্রাফার্নাস ক্লাব (সুইডেন, ১৯৩০), পিকে - প্রেসফটোগ্রাফার্নাস ক্লাব (নরওয়ে)।
রবার্ট কাপা, ডেভিড সেমুর, হেনরি কার্টিয়ার-ব্রেসন, জর্জ রজার, উইলিয়াম ভান্ডিভার্ট, রিটা ভান্ডিভার্ট ও মারিয়া আইসনার ১৯৪৭ সালে ম্যাগনাম ফটোজ প্রতিষ্ঠা করে। এটি বিশ্বের প্রথম আলোকচিত্রীদের সমবায়। এর মালিকানা বিশ্বব্যাপী এই সমবায়ের সদস্যদের এবং সদস্যরাই এটি পরিচালনা করে।
সেভেন ফটো এজেন্সি ২০০১ সালের সেপ্টেম্বরে প্রতিষ্ঠিত হয় এবং নামকরণ করা হয় এর প্রতিষ্ঠাকালীন সাত জন সদস্যের, আলেকসান্দ্রা বোলট, রন হাভিভ, গ্যারি নাইট, অ্যান্টনিন ক্রাটোকভিল, ক্রিস্টোফার মরিস, জেমস নাচৎটভি, এবং জন স্ট্যানমেয়ার, থেকে। বর্তমানে এই এজেন্সির ৩০ জন সদস্য রয়েছে, এবং একটি উপদেষ্টা প্রোগ্রাম রয়েছে।
সংবাদ সংগঠন ও সাংবাদিকতা স্কুলসমূহ আলোকচিত্র সাংবাদিকতার জন্য বিভিন্ন পুরস্কার প্রদান করে থাকে। ১৯৬৮ সাল থেকে ফিচার আলোকচিত্র ও ক্রীড়া সংবাদ আলোকচিত্র শাখায় পুলিৎজার পুরস্কার প্রদান করে আসছে। অন্যান্য উল্লেখযোগ্য পুরস্কার হল ওয়ার্ল্ড প্রেস ফটো, বেস্ট অব ফটোজার্নালিজম, পিকচার্স অব দি ইয়ার এবং যুক্তরাজ্য ভিত্তিক দ্য প্রেস ফটোগ্রাফার্স ইয়ার।
গাব্রিয়েলা মিস্ত্রাল সাংস্কৃতিক কেন্দ্র

গাব্রিয়েলা মিস্ত্রাল সাংস্কৃতিক কেন্দ্র বা স্থানীয় স্পেনীয় ভাষাতে সেন্ত্রো কুলতুরাল গাব্রিয়েলা মিস্ত্রাল () চিলির সান্তিয়াগোর ২২৭ এভিনিউ লার্বাতাদোর বার্নাদো ও’হিগিন্স এলাকায় অবস্থিত সাংস্কৃতিক কেন্দ্রবিশেষ। দুইটি ভবন নিয়ে গড়া ও প্রায় ২২০০০ বর্গমিটার আয়তনের এ সাংস্কৃতিক কেন্দ্রটি মূলতঃ আঙ্কটাডের তৃতীয় সম্মেলনের সদর দফতর হিসেবে ব্যবহারের জন্য নির্মাণ করা হয়েছিল। ১৯৭২ সালে সান্তিয়াগোতে এ সম্মেলন অনুষ্ঠিত হয়েছিল।
সাধারণ অনুষ্ঠানের জন্য সম্মেলন কেন্দ্রসহ এর সাথে ২২-তলা ভবন রয়েছে। দশটি কক্ষে প্রদর্শনী কেন্দ্র, অনুশীলন, সেমিনার, গ্রন্থাগার, অনুষ্ঠান ধারণের কক্ষ, সভাকক্ষ, ক্যাফেটেরিয়া, রেঁস্তোরা রয়েছে। এছাড়াও, ফ্রি ওয়াই-ফাই সংযোগ ব্যবস্থা বিদ্যমান।
মাত্র ২৭৫ দিনে এ ভবনের নির্মাণকার্য সম্পন্ন হয়েছিল। কয়েক হাজার স্বেচ্ছাসেবীর উল্লেখ্যযোগ্য সহায়তার ফলেই এটি সম্ভবপর হয়েছে। ১৯৭০ সালের শেষ দিক থেকে সেপ্টেম্বর, ১৯৭৩ সময়কালীন ক্ষমতাসীন সমাজতান্ত্রিক সরকারের প্রধান সালবাদোর আইয়েন্দের উদাত্ত্ব আহ্বানে ও ব্যাপক প্রচারণার ফলে স্বেচ্ছাসেবীরা কাজে অগ্রসর হয়েছিল।
সফলভাবে সম্মেলন আয়োজনের পর ভবনটি সাংস্কৃতিক কেন্দ্রে রূপান্তরিত হয়। কিন্তু, ১৯৭৩ সালে চিলিতে সামরিক অভ্যুত্থান হলে তা পিনোচে সরকারের আমলে এখানে একগুচ্ছ সম্মেলন অনুষ্ঠিত হয় ও প্রধান ভবনে জাতীয় প্রতিরক্ষা মন্ত্রণালয়ের পর্যবেক্ষণ কেন্দ্রে পরিণত হয়।
২০০৬ সালের প্রথমদিকে অগ্নিকাণ্ডের ফলে ভবনের অংশবিশেষ ক্ষতিগ্রস্ত হয়। এরফলে মিশেল বাশলে সরকার ভবন নিয়ে পুনরায় চিন্তা-ভাবনা করতে থাকেন। সাংস্কৃতিক কেন্দ্রের দিকে ফিরিয়ে আনেন ও জনসাধারণের জন্য উন্মুক্ত করেন দেন তিনি। শহুরে পরিবেশের সাথে তাল মিলিয়ে এর অবকাঠামো নির্মাণ করা হয়। ভবনে প্রচ্ছন্নভাবে দৃশ্য ধারণের ব্যবস্থা রাখার ফলে অনেক শিল্পকর্মই প্রকৃত রূপে দৃশ্যমান হয়। দ্বিতীয় পর্যায়ে একটি মিলনায়তন তৈরি করা হয় যাতে ২০০০ ব্যক্তির সমাগম ঘটে ও খুব দ্রুত চালু করা হয়।
১৯ অক্টোবর, ২০০৯ তারিখে দিয়েগো পোর্তালস ভবনের নাম পরিবর্তন করে সেন্ত্রো কালচারাল গাব্রিয়েলা মিস্ত্রালের উদ্বোধন করা হয়। নোবেল পুরস্কার বিজয়ী গাব্রিয়েলা মিস্ত্রালের নাম অনুসারে এর বর্তমান নামকরণ হয়। ২৭ অক্টোবর, ২০০৯ তারিখে চিলীয় রাষ্ট্রপতি মিশেল বাশলে ২০৩৮৬ আইনের মাধ্যমে চিলীয় সংস্কৃতি ও হিস্পানিক-আমেরিকান লেখনিতে অবিস্মরণীয় অবদানের প্রেক্ষিতে তার স্মরণে ও সম্মানার্থে অধ্যাদেশ জারী করেন।
বর্তমানে এই সাংস্কৃতিক কেন্দ্রটি শিল্পকলা ও সঙ্গীত অনুষ্ঠানের জন্য ব্যবহার করা হচ্ছে। এছাড়াও, অন্যান্য কর্মকাণ্ডের মধ্যে সমসাময়িক নাটক ও নৃত্যকলার পাশাপাশি ধ্রুপদী ও জনপ্রিয় সঙ্গীত চর্চার কেন্দ্রস্থলে পরিণত হয়েছে। এর ধারাবাহিক উত্তরণ অব্যাহত আছে। সমসাময়িক চিত্রকলা ও জনপ্রিয় শিল্পকলার পীঠস্থান হিসেবে এখানে দৃশ্যমান শিল্পকলার জন্য জিএএম কক্ষ স্থাপন করা হয়েছে। সুন্দর ব্যবস্থাপনা ও উঁচুমানের কারণে শিল্পী ও দর্শকের মাঝে সেঁতুবন্ধন গড়ে উঠেছে।
এলউইন রালফ বার্লিক্যাম্প

এলউইন রালফ বার্লিক্যাম্প একজন মার্কিন গণিতবিদ। তিনি ইউনিভার্সিটি অব ক্যালিফোর্নিয়া, বার্কলে এর অধ্যাপক ইমেরিটাস।
বার্লিক্যাম্প ১৯৪০ সালের ৬ সেপ্টেম্বর ওহাইওতে জন্মগ্রহণ করেন। তিনি এমআইটি থেকে তড়িৎ প্রকৌশলে ১৯৬২ সালে বিএসসি এবং এমএসসি এবং ১৯৬৪ সালে পিএইচডি ডিগ্রি অর্জন করেন। তিনি ১৯৬৪ থেকে ১৯৬৬ সাল পর্যন্ত ইউনিভার্সিটি অব ক্যালিফোর্নিয়া, বার্কলে এর তড়িৎ প্রকৌশলে শিক্ষকতা করেন। তিনি ১৯৭১ সালে ইউনিভার্সিটি অব ক্যালিফোর্নিয়া, বার্কলেতে পুনরায় যোগদান করেন।
স্কিইং

স্কি শব্দটি বিভিন্ন ক্ষেত্রে ব্যবহৃত হয়ে থাকে৷ কখনো এটি একটি প্রতিযোগিতামূলক খেলা, কখনো এটি চলাচলের উপায়, আবার কখনো কখনো এটি বিনোদনের একটি কার্যক্রম৷ এক্ষেত্রে একজন ব্যক্তি বরফের উপর তার স্কি ব্যবহার করে চলাচল করে থাকে৷ আন্তর্জাতিক স্কি ফেডারেশন ও ইন্টারন্যাশনাল অলিম্পিক কমিটি বিভিন্ন ধরনের স্কি প্রতিযোগিতার আয়োজন করে থাকে৷
মানব সভ্যতার ইতিহাসে স্কি করার ইতিহাস প্রায় পাঁচ সহস্রাব্দের। যদিও আধুনিক স্কি এর উদ্ভব হয়েছে স্ক্যান্ডিনেভিয়া হতে, তবে এর চর্চা ১০০ শতাব্দি পূর্বে চীন দেশে করা হয়, যার প্রমাণ বিভিন্ন চিত্রকর্ম হতে পাওয়া যায়।
স্কি শব্দটি এসেছে নরওয়ে হতে৷ এর অর্থ কাঠ অথবা জ্বালানী কাঠ এর খন্ডকৃত অংশ।
ফিনল্যান্ডের দক্ষিণাঞ্চলে ও সুইডেনে ১৯ শতকের শেষ অংশ পর্যন্ত স্কি করার ব্যাপক প্রচলন ছিল৷ একজন ব্যক্তি স্লাইড করার জন্য একপায়ে লম্বা একখন্ড স্কি এবং অপর পায়ে লাথি মেরে এগুনোর জন্য ছোট আকৃতির স্কি ব্যবহার করে৷ ছোট আকৃতির স্কি এর মাথা সমান করা থাকে অথবা পশুর চামড়া দিয়ে মোড়ানো থাকে৷ আধুনিক স্কি গুলো যেমন মোম দিয়ে পালিশ করা থাকে, তেমনি লম্বা স্কিটি পশুর চর্বি দিয়ে পালিশ করা থাকে৷
প্রথমদিককার স্কি গুলোর সাথে লম্বা স্টিক বা লাঠি ব্যবহৃত হত৷ ১৭৪১ সালের দিকে একজন স্কিয়ার দুটি লাঠি ব্যবহার করে৷
১৯ শতকের মধ্যভাগ পর্যন্ত স্কি করা হত শুধুমাত্র চলাচলের উদ্দেশ্যে৷ এর পরবর্তী সময়ে বিনোদন ও খেলাধূলার উদ্দেশ্যে স্কি করা শুরু হয়৷ ১৮ শতকে নরওয়েতে মিলিটারি স্কি প্রতিযোগিতা অনুষ্ঠিত হয়৷ এ সময়টিতেই যুদ্ধে স্কি এর ব্যবহার নিয়ে গবেষণা করা হয়৷ স্কি করার উপকরণ এবং যন্ত্রপাতির উন্নয়নের সাথে সাথে ১৯ শতকের শেষদিকে এবং বিংশ শতাব্দির গোড়ার দিকে দুই ধরনের স্কি এর উদ্ভব হয়৷ এর একটি হচ্ছে আলপাইন এবং অপরটি হচ্ছে নরডিক৷
এ ধরনের স্কি কে ডাউনহিল স্কি ও বলা হয়ে থাকে৷ আলপাইন স্কি করা হয়ে থাকে সাধারণত কোনও স্কি রিসোর্টে৷ এক্ষেত্রে একজন স্কিয়ার এর বুট বা জুতার সামনের অংশ ও গোড়ালি উভয়টি স্কি এর সাথে শক্তভাবে আটকানো থাকে৷ স্কি রিসোর্টগুলোতে রাতের বেলাতেও স্কি করার সুবিধা পাওয়া যায়৷ ১৯২০ সালের দিকে প্রাচীন নরডিক স্কি হতে আলপাইন স্কি এর উদ্ভব হয়৷ 
নরডিক স্কি এর মধ্যে রয়েছে ক্রস কান্ট্রি স্কি এবং স্কি জাম্পিং৷ এক্ষেত্রে স্কি-টা একজন স্কিয়ার এর বুট বা জুতার সামনের অংশের সাথে আটকানো থাকলেও গোড়ালির অংশ খোলা থাকে৷ ক্রস কান্ট্রি স্কি করার ক্ষেত্রে প্রস্তুতকৃত পথ কিংবা প্রাকৃতিক পরিবেশে এ ধরনের স্কি করা যেতে পারে৷ অপরদিকে স্কি জাম্পিং এর ক্ষেত্রে শুধুমাত্র বিশেষভাবে প্রস্তুতকৃত স্থানে এ ধরনের স্কি করা যেতে পারে৷
টেলেমার্ক স্কি হচ্ছে বিশেষ এক ধরনের স্কি, যেক্ষেত্রে স্কি টার্নিং এর প্রতি অধিক গুরুত্ব প্রদান করা হয়৷ এ নামটি এসেছে নরওয়ের টেলেমার্ক নামক অঞ্চলের নাম হতে৷ নরডিক স্কি এর ক্ষেত্রে যে সকল উপকরণসমূহ ব্যবহার করা হয়ে থাকে, টেলেমার্ক স্কি এর ক্ষেত্রেও সে সকল উপকরণ ব্যবহার করা হয়ে থাকে৷ এক্ষেত্রেও স্কিয়ার এর জুতার সামনের অংশ সংযুক্ত থাকে এবং হিল বা গোড়ালি উন্মুক্ত থাকে৷ এ ব্যবস্থার কারণে একজন স্কিয়ার টার্ণ নেয়ার সময় তার হিল বা গোড়ালি উঁচু করতে পারে৷
ইন্টারন্যাশনাল স্কি ফেডারেশন এবং ইউনাইটেড স্টেটস স্কি এসোসিয়েশন নিচের প্রতিযোগিতাগুলো পরিচালনা করে থাকে৷
বেল্লো লিখনবিধি

বেল্লো লিখনবিধি বা চিলীয় লিখনবিধি ছিল স্পেনীয় ভাষার একটি লিখনবিধি। ১৮২৩ সালে বিখ্যাত ভেনেজুয়েলীয় ভাষাতত্ত্ববিদ আন্দ্রেস বেলিও ও কলম্বীয় লেখক হুয়ান গার্সিয়া দেল রিও লন্ডনে এটি লিখিতভাবে প্রকাশ করেন। একসময় চিলিতে প্রাতিষ্ঠানিকভাবে এ লিখনবিধির অংশবিশেষ ব্যবহারও করা হয়েছিল যা স্পেনীয়ভাষী অন্যান্য দেশে বেশ প্রভাববিস্তার করে। এ লিখনবিধির মূল উদ্দেশ্য ছিল একই উচ্চারণ ভঙ্গীমায় সঠিকভাবে যোগাযোগ বা মত বিনিময় করা। আদর্শ স্পেনীয় লিখনবিধি হিস্পানিক আমেরিকান স্পেনীয় ভাষায় বেশকিছুসংখ্যক একই উচ্চারণ ব্যবহার করে। বেল্লো বেশ কিছু পরিমার্জন করেছেন ও বিশ্বাস করতেন যে, দুই ধাঁপে এর ব্যবহার করা সম্ভবপর।
১৭ অক্টোবর, ১৮৪৩ তারিখে চিলি বিশ্ববিদ্যালয়ের বেল্লো রেক্টর ডোমিঙ্গো ফস্তিনো সারমিয়েন্তো মানবিক ও দর্শন ফ্যাকাল্টি: ‘আমেরিকান লিখনবিধি প্রতিবেদন’ শীর্ষক একটি প্রকল্প উপস্থাপন করেন।
১৯ ফেব্রুয়ারি, ১৮৪৪ তারিখে বিশ্ববিদ্যালয়ের অনুষদ এর জাগরণে কিছু পরিবর্তনে অগ্রসর হলেও শুধুমাত্র বেল্লো’র কিছু চিন্তাধারাকে গ্রহণ করে। সরকার এ প্রস্তাবনা গ্রহণ করে কিছু পরিবর্তন আনে।
আর্জেন্টিনা, ইকুয়েডর, কলম্বিয়া, নিকারাগুয়া ও ভেনেজুয়েলায় এ পরিবর্তনের ঢেউ পরিলক্ষিত হয়। এসময়ে স্পেনীয় লিখনবিধি পূর্বেকার যুগে ফিরে যায়। তবে, শেষের দেশটি ভেনেজুয়েলা চিলির ন্যায় আদর্শ লিখনবিধির যুগে প্রত্যাবর্তন ঘটায়। রাষ্ট্রপতি কার্লোস ইবানেজ দেল ক্যাম্পো আরএই লিখনবিধি শিক্ষা ও প্রাতিষ্ঠানিক দলিল হিসেবে ব্যবহারের বিষয়টি ২০ জুলাই, ১৯২৭ তারিখে আদেশজারী নং ৩,৮৭৬ করেন যা ১২ অক্টোবর, ১৯২৭ তারিখ থেকে কার্যকরী হয়।
কবি ও নোবেল পুরস্কার বিজয়ী হুয়ান রামোন হিমেনেস বেল্লোর মতো একই ধাঁচের লিখনবিধি ব্যবহার করেছিলেন।
কুমকুম করোঞ্জী

কুমকুম করোঞ্জী (বৈজ্ঞানিক নাম: "Parasarpa dudu(Doubleday)") একপ্রকারের মাঝারী আকৃতির প্রজাপতি যার মূল শরীর চকোলেট বর্ণের এবং ডানায় চওড়া সাদা পটি অথবা ব্যান্ড দেখা যায়। এরা নিমফ্যালিডি পরিবার এবং লিমেনিটিডিনি উপগোত্রের সদস্য।
কুমকুম করোঞ্জীর প্রসারিত অবস্থায় ডানার আকার ৭৫-৮৫ মিলিমিটার দৈর্ঘ্যের হয়। 
ভারতে প্রাপ্ত কুমকুম করোঞ্জীর উপপ্রজাতি হল-
এই প্রজাতি ভারত সিকিম থেকে অরুণাচল প্রদেশ, নেপাল, ভুটান এবং মায়ানমার এর বিভিন্ন অঞ্চলে দেখা যায়।
বাহমান গবাদি

বাহমান গবাদি একজন ইরানি চলচ্চিত্রকার, প্রযোজক ও পরিচালক। তিনি কুর্দি জাতিভুক্ত ব্যক্তি। ইরানের চলচ্চিত্র জগতে নতুন ধারার অন্যতম পরিচালক হলেন বাহমান গবাদি।
বাহমান গবাদি ইরানের কুর্দিস্তান প্রদেশের বেনেহ তে জন্মগ্রহণ করেন। ১৯৮১ সালে তার পরিবার কুর্দিশ প্রদেশের রাজধানী সানন্দাজে চলে যায়। গবাদি ইরান ব্রডকাস্টিং কলেজ থেকে চলচ্চিত্র সম্পাদনা নিয়ে বিএ পাশ করেন। শিল্পদুনিয়ায় ফটোগ্রাফির কাজ করার পর তিনি স্বল্প দৈর্ঘ্যের ছবি বানাতে থাকেন। তার তথ্যচিত্র 'লাইফ ইন ফগ' একাধিক পুরস্কার জেতে ও সমাদৃত হয়। 'দ্য উইন্ড উইল ক্যারি আস' সিনেমায় আব্বাস কিয়রোস্তামির সহ পরিচালকের কাজ করেছিলেন তিনি। ২০০০ সালে নিজে "মিজ" ফিল্ম কোম্পানী স্থাপন করে ইরানের বিভিন্ন জাতিগোষ্ঠী নিয়ে সিনেমা বানাতে থাকেন তিনি। ২০০০ সালে তার তৈরী আ টাইম ফর ড্রাংকেন হর্স, ইরানে প্রথম কুর্দিশ সিনেমা। এটি কান চলচ্চিত্র উৎসবে পুরস্কার জেতে। তার দ্বিতীয় চলচ্চিত্র 'মারুনড ইন ইরাক' (২০০০) শিকাগো আন্তর্জাতিক চলচ্চিত্র উৎসবে স্বর্ণপদক প্রাপ্ত হয়। তৃতীয় চলচ্চিত্র টার্টেলস ক্যান ফ্লাই বার্লিন চলচ্চিত্র উৎসব ও স্যান সেবাস্তিয়ান আন্তর্জাতিক উৎসবে পুরষ্কৃত হয়। ২০০৬ সালে স্যান সেবাস্তিয়ান উৎসবে গবাদির চলচ্চিত্র 'হাফ মুন' গোল্ডেন শেল জেতে। এই সিনেমায় অভিনয় করেন ইরানি অভিনেতা গলশিফতেহ ফারহানি, হাসান পুরশিরাজি ও হেইডেথ তেহরানী। এই চলচ্চিত্রটি ইরান, ফ্রান্স, অস্ট্রেলিয়া, ইরাক দেশগুলির সাথে মিলিত পরিকল্পনায় নির্মিত হয়েছিল।
শেন ম্যাকম্যান

শেন ব্র্যান্ডন ম্যাকম্যান (জন্ম: জানুয়ারী ১৫, ১৯৭০) হলেন একজন ব্যবসায়ী এবং খন্ডকালীন পেশাদার কুস্তিগির যিনি ডাব্লিউডাব্লিউইর সংখ্যালঘু মালিক এবং উইকাস্ট হোল্ডিংস ইনকর্পোরেটেডের সহ-চেয়ারম্যান। তিনি বর্তমানে স্ম্যাকডাউনের কমিশনার হিসেবে ডাব্লিউডাব্লিউইর সাথে সংযুক্ত রয়েছেন।
শেন হলেন একজন চতুর্থ প্রজন্মের পেশাদার কুস্তিগির যিনি ম্যাকম্যান পরিবারের একজন সদস্য। তিনি ডাব্লিউডাব্লিউইতে ১৫ বছর বয়স হতে গুদামঘরে কাজ করা শুরু করেন, যেখানে তিনি পণ্যদ্রব্যের শৃঙ্খলার দিকটি দেখতেন। একই সাথে শেন একজন রেফারি, প্রযোজক, ঘোষক এবং পেশাদার কুস্তিগির, যখন তিনি ডাব্লিউডাব্লিউইর গ্লোবাল মিডিয়ার নির্বাহী উপরাষ্ট্রপতি পদে নিযুক্ত হন। তিনি রোডরিক ম্যাকম্যানের সর্বোৎকৃষ্ট নাতি, ভিন্স ম্যাকম্যান সিনিয়রের নাতি, ডাব্লিউডাব্লিউইর মালিক/চেয়ারম্যান/সিইও ভিন্স ম্যাকম্যান এবং সাবেক ডাব্লিউডাব্লিউই সিইও লিন্ডা ম্যাকম্যানের ছেলে, স্টেফানি ম্যাকম্যানের বড় ভাই এবং ডাব্লিউডাব্লিউইর কার্যনির্বাহী/পেশাদার কুস্তিগির ট্রিপল এইচের শালা।
একজন কুস্তিগির হিসেবে, শেন একবার ডাব্লিউডাব্লিউই ইউরোপীয় চ্যাম্পিয়নশিপ এবং একবার ডাব্লিউডাব্লিউই হার্ডকোর চ্যাম্পিয়নশিপ জয়লাভ করেন। তিনি ডাব্লিউডাব্লিউইর অনেকগুলো ক্রীড়াসূচির মেইন ইভেন্টে খেলেছেন।
২০০৯ সালে, শেন ডাব্লিউডাব্লিউই হতে পদত্যাগ করে অন্যত্র চলে যান। পরবর্তীতে ২০১০ সালের শেষার্ধে তিনি ইউ অন ডিমান্ড নামক কোম্পানির সিইও পদে নিযুক্ত হন। ২০১৩ সালে ১২ জুলাই, শেন উক্ত পদ হতে সরে দাঁড়ান এবং ওয়েইচেং লিউকে উক্ত পদে নিযুক্ত করেন। সে সময় তিনি উক্ত কোম্পানির বোর্ডের প্রধান নির্বাহী কর্মকর্তা এবং সহ সভাপতি ছিলেন। ২০১৬ সালে ২২ ফেব্রুয়ারি শেন ডাব্লিউডাব্লিউইতে পুনরায় ফিরে আসেন।
ঝালর

ঝালর (বৈজ্ঞানিক নাম:"Catapaecilma major(Elwes)" ছোট আকারের এক প্রজাতির প্রজাপতি যার শরীর ও ডানা হলদেটে বাদামী বর্ণের। এরা ‘লাইসিনিডি’ গোত্রের এবং 'থেকলিনি' উপগোত্রের সদস্য। ঝালর ও হলুদ টিনসেল পরস্পর অনুরূপ প্রজাতি যাদের মধ্যে কেবল দাগ-ছোপের এবং বর্ণের সামান্য পার্থক্য রয়েছে।
ঝালর এর প্রসারিত অবস্থায় ডানার আকার ২৮-৩২ মিলিমিটার দৈর্ঘ্যের হয়।
ঝালর এর উপপ্রজাতিগুলো হলো:
ভারতে প্রাপ্ত ঝালর এর উপপ্রজাতি হল-
এই প্রজাতি ভারত এর পশ্চিমঘাট পর্বতমালা, উড়িষ্যা, উত্তরাখণ্ড থেকে অরুণাচল প্রদেশ, নেপাল, ভুটান এবং মায়ানমার এর বিভিন্ন অঞ্চলে দেখা যায়।
রতন (প্রজাপতি)

রতন (বৈজ্ঞানিক নাম: "Catochrysops panormus(C. Felder)") এক প্রজাতির ছোট আকারের প্রজাপতি। এরা ‘লাইসিনিডি’ গোত্রের এবং 'পলিওম্মাটিনি' উপগোত্রের সদস্য।
রতন এর প্রসারিত অবস্থায় ডানার আকার ২৫-৩৫ মিলিমিটার দৈর্ঘ্যের হয়।
রতন এর উপপ্রজাতিগুলো হলো:
ভারতে প্রাপ্ত রতন এর উপপ্রজাতিসমূহ হল-
ত্রিদেশীয় সীমানা

ত্রিদেশীয় সীমানা (; ) প্যারাগুয়ে, আর্জেন্টিনা ও ব্রাজিলের ত্রিমূখী সীমানা রেখা দিয়ে চিহ্নিত এলাকা, যাতে ঐ তিনটি দেশ একত্রিত হয়েছে। এখানে ইগুয়াসু ও পারানা নদীর মোহনা মিলিত হয়েছে। এর কাছেই প্যারাগুয়ের সিয়াদাদ দেল এস্তে, আর্জেন্টিনার পুয়ের্তো ইগুয়াজু এবং ব্রাজিলের ফোজ দো ইগুয়াসু - এ তিনটি শহর গড়ে উঠেছে। এ এলাকার কাছেই ইগুয়াসু জলপ্রপাত ও ইতাইপু জলবিদ্যুৎ কেন্দ্র নির্মিত হয়েছে।
ত্রিদেশীয় সীমানা এলাকার জনসংখ্যা সীমান্তবর্তী তিনটি শহরকে ঘিরে নির্ধারণ করা হয়েছে। তন্মধ্যে, সর্ববৃহৎ শহর হচ্ছে প্যারাগুয়ের সিয়াদাদ দেল এস্তে। ২০১০ সালের আদমশুমারি অনুযায়ী এখানে ৩৯০০০০ লোক বসবাস করেন। ৮২০০০ লোক নিয়ে সর্বনিম্ন অবস্থানে রয়েছে আর্জেন্টিনার পুয়ের্তো ইগুয়াজু। পর্যটনভিত্তিক ব্রাজিলীয় শহর ফোজ দো ইগুয়াসু’র জনসংখ্যা ৩০০০০০। ত্রিমুখী সীমান্তবর্তী এলাকার শহরগুলোয় আরব ও এশীয় অভিবাসনকারীদের সমারোহ রয়েছে ও তারা গুরুত্বপূর্ণ ভূমিকা পালন করছে। তাদের সম্মিলিত জনসংখ্যা প্রায় ৫০০০০।
রিজিয়ন দে লাস আগুয়াস গ্রান্দেস পর্যটন উপ-এলাকার অভ্যন্তরে অবস্থিত ত্রিদেশীয় সীমানাটি অত্যন্ত গুরুত্বপূর্ণ ও পর্যটনভিত্তিক এলাকা। আর্জেন্টিনীয় শহর পুয়ের্তো ইগুয়াজুর সাথে সংযোগ স্থাপনকারী তানক্রেদো নেভেস সেঁতু রয়েছে ও ব্রাজিলীয় ফোজ দো ইগুয়াসু দেখা যায়। তিনটি সীমান্তবর্তী দেশের বড় একটি খুঁটিতে জাতীয় পতাকার রঙে স্ব-স্ব দেশের অবস্থান নির্দেশ করা হয়েছে। এ খুঁটি থেকে প্রত্যেক দেশকে দেখা যায়।
গুয়ারানি আকুইফেরকে নিঃসন্দেহে পৃথিবীর সর্ববৃহৎ স্বাদুপানি সংরক্ষিত ও বহনযোগ্য জলাধাররূপে গণ্য করা হয়ে থাকে। তন্মধ্যে, ১.২ মিলিয়ন বর্গকিলোমিটার এলাকা বা ৭১% ব্রাজিলের অংশ রয়েছে।
মার্কিন যুক্তরাষ্ট্রের সরকারের পক্ষ থেকে বলা হয় যে, ত্রিমুখী অঞ্চলটিতে স্পষ্টতঃই ইসলামী উগ্রপন্থী দলগুলো সন্ত্রাসবাদী কার্যক্রমে অর্থ যোগান দিচ্ছে। মিশরভিত্তিক আল-গামা আল-ইসলামিয়া, ইসলামিক জিহাদ, হিজবুল্লাহ ও আল কায়েদাকে ত্রিদেশীয় সীমানা এলাকা থেকে অর্থ যোগানের মাধ্যমে তাদের কর্মকাণ্ড পরিচালিত হচ্ছে বলে বিশ্বাস করা হয়।
তবে, সীমান্তবর্তী অঞ্চলের বিশেষ ভৌগোলিক এলাকা, রাজনৈতিক দূর্নীতি ও দূর্বল বিচারব্যবস্থার ফলে পরিকল্পিত অপরাধ ও অবৈধ কার্যকলাপ পর্যবেক্ষণ করা বেশ দূরূহ বিষয়ে পরিণত হয়েছে। সন্ত্রাসবাদ বিরোধী আইন না থাকা স্বত্ত্বেও প্যারাগুয়ের পক্ষ থেকে সন্ত্রাসবাদ নির্মুলে অভিযান চালনা করা হয়েছে। মার্কিন কর্মকর্তা ও আইন প্রয়োগকারী সংস্থার বরাত দিয়ে জানা যায়, ইরানভিত্তিক হিজবুল্লাহ গেরিলারা ইসলামপন্থীদের কাছ থেকে বেশ ভালো অর্থ পাচ্ছে।
২০০৫ সালে তিন দেশের সরকারের পক্ষ থেকে যৌথভাবে গোয়েন্দা সংস্থা গঠনে একমত হয়। ফোজ দো ইগুয়াসুয় এর সদর দফতর নির্মাণ করে পরিস্থিতি পর্যবেক্ষণ করা হবে। ফোজ দো ইগুয়াজুর পর্যটক দলগুলো এ অঞ্চলে সন্ত্রাসবাদী কার্যক্রমের প্রতিবেদনের বিষয়ে বিরোধিতা করে।
অনুসন্ধানী সাংবাদিকতা

অনুসন্ধানী সাংবাদিকতা হল সাংবাদিকতার একটি ধরন যেখানে প্রতিবেদকগণ কোন একটি বিষয়, যেমন মারাত্মক অপরাধ, রাজনৈতিক দুর্নীতি, বা কর্পোরেট ভুল-ভ্রান্তিসমূহ গভীরভাবে তদন্ত করে থাকেন। একজন অনুসন্ধানী সাংবাদিক মাসের পর মাস বা বছরের পর বছর একটি বিষয়ের উপর গবেষণা করেন এবং প্রতিবেদন প্রস্তুত করেন। অনুসন্ধানী সাংবাদিকতার তথ্যের প্রাথমিক উৎস। বেশির ভাগ অনুসন্ধানী সাংবাদিকতা করে থাকেন সংবাদপত্র ও ফ্রিল্যান্স সাংবাদিকগণ। অনুশীলনকারীরা একে প্রায়ই "ওয়াচডগ রিপোর্টিং" বা "অ্যাকাউন্টিবিলিটি রিপোর্টিং" বলে থাকেন।
মিসৌরি বিশ্ববিদ্যালয়ের সাংবাদিকতা বিভাগের অধ্যাপক স্টিভ ওয়েনবার্গ অনুসন্ধানী সাংবাদিকতাকে সংজ্ঞায়িত করেছেন: "কোন একজনের নিজস্ব উদ্যোগ ও কাজের ফলাফলের প্রতিবেদন, যা পাঠক, দর্শক ও শ্রোতার গুরুত্বের বিষয়।" অনেক ক্ষেত্রে, তদন্ত চলাকালীন প্রতিবেদনের বিষয়বস্তু অপ্রকাশিত রাখা হয়। বর্তমানে বিভিন্ন বিশ্ববিদ্যালয়ে অনুসন্ধানী সাংবাদিকতা বিষয়ে পাঠদান করা হচ্ছে এবং বিভিন্ন সম্মেলনে অনুসন্ধানী সাংবাদিকতা বিষয়ে প্রতিবেদন উপস্থাপন করা হচ্ছে।
ব্রিটিশ গণমাধ্যম তত্ত্ববিদ হ্যুগো দি বুর্গ বলেন, "অনুসন্ধানী সাংবাদিক হল ঐ নারী বা পুরুষ যার পেশা হল সত্য খুঁজে বের করা এবং এর বিচ্যুতি খুঁজে বের করে তা যেই মাধ্যমে সম্ভব হয় তাতে প্রকাশ করা। এই ধরনের কাজকে সাধারণত অনুসন্ধানী সাংবাদিকতা বলে এবং এই কাজ একই ধরনের কাজ, যেমন পুলিশ, আইনজীবী, নিরীক্ষক, ও অন্যান্য আইনি মাধ্যমের কাজ থেকে ভিন্ন, কারণ তা প্রচারের সাথে খুবই কাছ থেকে জড়িত।"
ব্রায়ান ড্যানিয়েলসন

ব্রায়ান লয়েড ড্যানিয়েলসন (জন্ম: মে ২২, ১৯৮১) হলেন একজন মার্কিন পেশাদার কুস্তিগির, যিনি অধিক পরিচিত ড্যানিয়েল ব্রায়ান। তিনি ডাব্লিউডাব্লিউইর সাথে সংযুক্ত ছিলেন, যেখানে তিনি ডাব্লিউডাব্লিউই স্ম্যাকডাউনের মহাব্যবস্থাপকের দায়িত্ব পালনও করেছেন রেসলিং খেলার মাঝামাঝি। বর্তমানে তিনি এইডব্লিউ তে ব্রায়ান ডেনিয়েলসন হিসেবে পেশাদার কুস্তিগির হিসেবে খেলছেন এবং তিনি ব্ল্যাকপুল কম্ব্যাট ক্লাব নামক স্টেবলের একজন সদস্য।
ডাব্লিউডাব্লিউইতে, ব্রায়ান ৩ বার ডাব্লিউডাব্লিউই ওয়ার্ল্ড চ্যাম্পিয়নশিপ, ডাব্লিউডাব্লিউই ওয়ার্ল্ড হেভিওয়েট চ্যাম্পিয়নশিপ, ১ বার ডাব্লিউডাব্লিউই মার্কিন যুক্তরাষ্ট্র চ্যাম্পিয়নশিপ, ১ বার ডাব্লিউডাব্লিউই আন্তঃমহাদেশীয় চ্যাম্পিয়নশিপ এবং ১ বার ডাব্লিউডাব্লিউই ট্যাগ টিম চ্যাম্পিয়নশিপ টিম হেল নো এর অংশ হিসেবে (কেইনের সাথে) জয়লাভ করেছেন। একই সাথে তিনি ২০১১ সালে মানি ইন দ্য ব্যাংক জয়ালাভ করেন এবং ২০১৩ সালে স্ল্যামি অ্যাওয়ার্ডসে বছরের শ্রেষ্ঠ তারকা নির্বাচিত হন। তিনি ডাব্লিউডাব্লিউইর ইতিহাসে ২৬তম ট্রিপল মুকুট চ্যাম্পিয়ন এবং ডাব্লিউডাব্লিউইর বেশ কয়েকটি ক্রীড়াসূচির মেইন ইভেন্টে খেলেছেন।
ড্যানিয়েলসন পূর্বে যখন ডাব্লিউডাব্লিউইর সাথে সংযুক্ত হয়েছিলেন তখন এটি ডাব্লিউডাব্লিউএফ নামে পরিচিত ছিল। তখন তিনি ২০০০-০১ সালে ১৮ মাসের জন্য সংযুক্ত হয়েছিলেন। তিনি ২০০৯ সালে ডাব্লিউডাব্লিউইতে তার দ্বিতীয় অধ্যায় শুরু করেন। ড্যানিয়েলসন বিভিন্ন কোম্পানির হয়ে আন্তর্জাতিকভাবে তার আসল নাম এবং রিংয়ে নাম (আমেরিকান ড্রাগন) উভয় নামে কুস্তি করেছেন। তিনি ২০০২ হতে ২০০৯ সাল পর্যন্ত রিং অফ অনারে কুস্তি করেছেন, যেখানে তিনি রিং অফ অনারে "প্রতিষ্ঠাতা" হিসেবে পরিচিত ছিলেন। তিনি সেখানে ১ বার আরওএইচ ওয়ার্ল্ড চ্যাম্পিয়নশিপ, সর্বশেষ আরওএইচ পিওর চ্যাম্পিয়নশিপ জয়লাভ করেছেন। তিনি ২০০৪ সালে অনুষ্ঠিত রিং অফ অনারের বার্ষিক সারভাইভাল অফ দ্য ফিটেস্টের বিজয়ী। ড্যানিয়েলসন জাপানে ব্যাপকভাবে কুস্তি করেছেন। তিনি প্রো রেসলিং নোয়াহতে জিএইচসি জুনিয়র হেভিওয়েট চ্যাম্পিয়নশিপ এবং নতুন জাপান প্রো-রেসলিংয়ে আইডাব্লিউজিপি জুনিয়র ট্যাগ টিম হেভিওয়েট চ্যাম্পিয়নশিপ (কারি ম্যানের সাথে) জয়লাভ করেন। ডাব্লিউডাব্লিউই, আরওএইচ এবং জাপানের রেসলিং মিলিয়ে, ব্রায়ান সর্বমোট ১১ টি চ্যাম্পিয়নশিপ জয়লাভ করেছেন। একই সাথে স্বাধীন সার্কিটে ব্রায়ান আরো কয়েকটি চ্যাম্পিয়নশিপ জয়লাভ করেছেন, যার মধ্যে ২ বার পিডাব্লিউজি ওয়ার্ল্ড চ্যাম্পিয়নশিপ এবং ১ বার করে এফআইপি ওয়ার্ল্ড হেভিওয়েট চ্যাম্পিয়নশিপ ও ডাব্লিউএক্সডাব্লিউ ওয়ার্ল্ড হেভিওয়েট চ্যাম্পিয়নশিপ উল্লেখযোগ্য।
২০১৬ সালে, ৩৪ বছর বয়সে, ড্যানিয়েলসন পেশাদারী কুস্তি হতে অবসর গ্রহণ করেন। পরবর্তীতে জুলাইয়ে, ডাব্লিউডাব্লিউই স্ম্যাকডাউনের মহাব্যবস্থাপকের মাধ্যমে তিনি পেশাদারী কুস্তিতে ফিরে আসেন।
এরপর ২০১৭ সালে অবসর ভেঙ্গে ফিরে আসেন এবং রেসলম্যানিয়া ৩৩এ শ্যান ম্যাকমোহনের সাথে মিলে কেভিন ওয়েন্স ও স্যামি জেইনের বিরুদ্ধে জয় লাভ করেন। এবং নভেম্বর ২০১৭ তে ডব্লিউ ডব্লুইউ- তে ওয়ার্ল্ড চ্যাম্পিয়ন হোন। 
তিনি ২০২১ সালে রোমান রেইন্সের বিরুদ্ধে ম্যাচে হেরে ডব্লিউ ডব্লু ইউ ত্যাগ করেন। এবং ৩ মাস পরে ২০২১ সালেই এ ই ডব্লিউ তে "ব্রায়ান ডেনিয়েলশন" নামে আত্মপ্রকাশ করেন। বর্তমানে তিনি জন মক্সি আর উইলিয়াম রিগ্যালের সাথে মিলে ব্ল্যাকপ্লুল কম্ব্যাক্ট ক্লাব নামক পেশাদার কুস্তি দলের সদস্য।
হলদিয়া ল কলেজ

হলদিয়া ল কলেজ হল পশ্চিমবঙ্গের আইনশৃঙ্খলা বিষয়ে পাঠ দানকারী একটি কলেজ।এটি ২০০২ সালে প্রতিষ্ঠিত হয়। কলেজটি বিদ্যাসাগর বিশ্ববিদ্যালয়ের সাথে যুক্ত। এই কলেজ "বার কাউন্সিল অব ইন্ডিয়া " দ্বারা অনুমোদিত হয়।
কলেজ পাঁচ বছরের সমন্বিত বি.এ. , তিন বছরের এলএল.বি (Hons।) কোর্স এবং দুই বছর এলএলএম (মাস্টার অফ আইন) কোর্স পড়ানো হয়।
হলদিয়া গভর্মেন্ট কলেজ

হলদিয়া সরকারি কলেজ ১৯৮৮ সালে প্রতিষ্ঠিত হয় যা সমগ্র পূর্ব মেদিনীপুর জেলার একমাত্র সরকারি কলেজ। এই কলেজে কলা এবং বিজ্ঞান মধ্যমে স্নাতকোত্তর কোর্স উপলব্ধ। কলেজটি বিদ্যাসাগর বিশ্ববিদ্যালয়ের অন্তর্গত।
সম্প্রতি হলদিয়া সরকারি কলেজকে জাতীয় পরিসংখ্যান এবং স্বীকৃতি পরিষদ (এনএএসি) দ্বারা বি গ্রেড প্রদান করা হয়েছে। কলেজটি বিশ্ববিদ্যালয় অনুদান কমিশন (ইউজিসি) দ্বারাও স্বীকৃত।
শাবানা অভিনীত চলচ্চিত্রের তালিকা

শাবানা একজন বাংলাদেশী কিংবদন্তি চলচ্চিত্র অভিনেত্রী। শিশুশিল্পী হিসেবে "নতুন সুর" চলচ্চিত্রে তার চলচ্চিত্রে আবির্ভাব ঘটে। পরে ১৯৬৭ সালে চকোরী চলচ্চিত্রে চিত্রনায়ক নাদিমের বিপরীতে প্রধান নারী চরিত্রে অভিনয় করেন। শাবানার প্রকৃত নাম রত্না। চিত্র পরিচালক এহতেশাম "চকোরী" চলচ্চিত্রে তার শাবানা নাম প্রদান করেন। তার পূর্ণ নাম আফরোজা সুলতানা। পৈতৃক বাড়ি চট্টগ্রাম জেলার রাউজান উপজেলার ডাবুয়া গ্রামে। তিনি তার ৩৬ বছর কর্মজীবনে ২৯৯টি চলচ্চিত্রে অভিনয় করেন। এর মধ্যে সর্বাধিক ১৩০টি চলচ্চিত্রে অভিনয় করেন আলমগীরের বিপরীতে। শ্রেষ্ঠ অভিনেত্রী হিসেবে ৯ বার ও প্রযোজক হিসেবে ১ বার জাতীয় চলচ্চিত্র পুরস্কার লাভ করেন এবং ২০১৭ সালে আজীবন সম্মাননায় ভূষিত হন।
রাজনীতি (দ্ব্যর্থতা নিরসন)

রাজনীতি হলো এমন একটি প্রক্রিয়া যার মাধ্যমে কিছু ব্যক্তির সমন্বয়ে গঠিত কোন গোষ্ঠী সিদ্ধান্ত গ্রহণ করে।
রাজনীতি বলতে আরও বুঝায়ঃ
নিউজ টুয়েন্টি ফোর

নিউজ টুয়েন্টি ফোর হলো বাংলাদেশের একটি স্যাটেলাইট টেলিভিশন চ্যানেল। এটি যাত্রা শুরু করে ২০১৬ সালে। এর কার্যালয় ঢাকার খিলক্ষেতের বসুন্ধরায় অবস্থিত। এটি ইস্ট ওয়েস্ট মিডিয়া কোম্পানির একটি চ্যানেল।
নিউজ টুয়েন্টি ফোর ২০১৬ সালের ২৬শে মার্চ পরিক্ষামূলক সম্প্রচার শুরু করে। এই চ্যানেলটি আনুষ্ঠানিকভাবে যাত্রা শুরু করে ২৮শে জুলাই ২০১৬ সালে।
এই চ্যানেলের পরিচালন অধিকর্তা হলেন সায়েম সোবহান আনভীর। শাহনাজ মুন্নী হলেন এই চ্যানেলের প্রধান সংবাদ সম্পাদক।
আব্বাস এল গামাল

আব্বাস এল গামাল একজন তড়িৎ প্রকৌশলী এবং উদ্যোক্তা।
গামাল কায়রো বিশ্ববিদ্যালয় থেকে তড়িৎ প্রকৌশলে ১৯৭২ সালে বিএসসি ডিগ্রি অর্জন করেন। তিনি স্ট্যানফোর্ড বিশ্ববিদ্যালয় থেকে পরিসংখ্যানে মাস্টার্স এবং তড়িৎ প্রকৌশলে পিএইচডি ডিগ্রি অর্জন করেন যথাক্রমে ১৯৭৭ এবং ১৯৭৮ সালে। তিনি ১৯৭৮ থেকে ১৯৮০ সাল পর্যন্ত ইউনিভার্সিটি অব সাউদার্ন ক্যালিফোর্নিয়াতে তড়িৎ প্রকৌশলের সহকারী অধ্যাপক হিসেবে কর্মরত ছিলেন। তিনি ১৯৮১ সালে স্ট্যানফোর্ড বিশ্ববিদ্যালয় এ শিক্ষক হিসেবে যোগদান করেন। তার প্রকাশনায় রয়েছে ২০০ এর অধিক গবেষণাপত্র। তিনি ৩০টি প্যাটেন্টের অধিকারী।
টবি বার্গার

টবি বার্গার একজন মার্কিন ইনফর্মেশন থিওরিস্ট।
বার্গার ইয়েল বিশ্ববিদ্যালয় থেকে তড়িৎ প্রকৌশলে ১৯৬২ সালে ব্যাচেলর্স ডিগ্রি অর্জন করেন। তিনি হার্ভার্ড বিশ্ববিদ্যালয় থেকে ফলিত গণিতে ১৯৬৮ সালে ডক্টরাল ডিগ্রি অর্জন করেন। তিনি ১৯৬৮ থেকে ২০০৫ সাল পর্যন্ত কর্নেল ইউনিভার্সিটি তে শিক্ষকতা করেন। তিনি ২০০২ সালে ক্লদ ই শ্যানন অ্যাওয়ার্ড এবং ২০১১ সালে আইইইই রিচার্ড ডব্লিউ হ্যামিং মেডেল লাভ করেন।
বিভিন্ন দেশে ধর্মের গুরুত্ব

বিশ্বজুড়ে ২০০৯ সালে করা গ্যালোপ জরিপ থেকে করা গবেষণায় প্রশ্ন করা হয়েছিল, "ধর্ম কী তোমার প্রতিদিনের জীবনে গুরুত্ব বহন করে?" যারা হ্যা অথবা না বলেছেন তাদের তথ্যটাই এখানে উল্লেখ করা হয়েছে। শতকরা হিসাবে; সবজায়গায় ১০০% হয় না, কারণ কিছু উত্তরদাতা বলেছেন, জানি না, আবার কেওবা উত্তর দেননি।
পরিসংখ্যান থেকে দেখা যায়, ভারতেই সবচেয়ে বেশি ধার্মিক বাস করে, প্রায় ১০৫ কোটি(আনুমানিক), বিশ্বাসীর সংখ্যার দিক থেকে দ্বিতীয় অবস্থানে আছে চীন। সেখানে আনুমানিক বিশ্বাসীর সংখ্যা ২৪০-২৬০ মিলিয়ন।(যদিও এটা তার মোট জনসংখ্যার অনুপাতে ১৮-১৯%)। তৃতীয় অবস্থানে আছে ইন্দোনেশিয়া, আনুমানিক বিশ্বাসীর সংখ্যা ২৩৫ মিলিয়ন, যুক্তরাষ্ট্রে ২০৫ মিলিয়ন, পাকিস্তানে ১৭৫ মিলিয়ন, ব্রাজিলে ১৬৮ মিলিয়ন, নাইজেরিয়াতে ১৬৩ মিলিয়ন এবং বাংলাদেশে ১৩৫ মিলিয়ন।
General:
রাজনীতি (২০১০-এর চলচ্চিত্র)

রাজনীতি (হিন্দি: राजनीति) প্রকাশ ঝা পরিচালিত ২০১০ সালের ভারতীয় রাজনৈতিক থ্রিলার-অপরাধর্মী নাট্য চলচ্চিত্র। ছবিটির কাহিনী ও সংলাপ লিখেছেন প্রকাশ ঝা এবং চিত্রনাট্য লিখছেন যৌথভাবে আঞ্জুম রাজাবলী ও প্রকাশ ঝা। ওয়াকওয়াকার মিডিয়া লিমিটেড ও প্রকাশ ঝা প্রডাকশন্সের ব্যানারে ছবিটি প্রযোজনা করেছেন প্রকাশ ঝা এবং পরিবেশনা করেছে ইউটিভি মোশন পিকচার্স। এতে প্রধান চরিত্রে অভিনয় করেছেন অজয় দেবগন, রণবীর কাপুর, নানা পাটেকর, ক্যাটরিনা কাইফ, অর্জুন রামপাল, মনোজ বাজপেয়ী ও নাসিরুদ্দিন শাহ্। ছবির চরিত্রসমূহ মহাভারতের চরিত্রের ছায়া অবলম্বনে লেখা হয়েছে, কৃষ্ণ (নানা পাটেকর), অর্জুন (রণবীর কাপুর), যুধিষ্ঠির (অর্জুন রামপাল), দ্রোণাচার্য (মনোজ বাজপেয়ী), কর্ণ (অজয় দেবগন) ও দ্রৌপদী (ক্যাটরিনা কাইফ)।
বাস্তবিক জীবনের কিছু চরিত্র ও এই চলচ্চিত্রের কিছু চরিত্র মিলে যাওয়া এবং জাতীয় সঙ্গীত নিয়ে বিতর্ক সৃষ্টির পর ছবিটি ২০১০ সালের ৪ জুন ভারতে ও বিশ্বব্যাপী মুক্তি পায়। ₹৬০ কোটি বাজেটে নির্মিত চলচ্চিত্রটি ₹১৪৩.১১ কোটি আয় করে।
চলচ্চিত্রের সঙ্গীত পরিচালনা করেছেন আদেশ শ্রীবাস্তব, ওয়েন শার্প, প্রিতম চক্রবর্তী ও শান্তনু মৈত্র এবং আবহ সঙ্গীত পরিচালনা করেছেন ওয়েন শার্প। গীত রচনা করেছেন গুলজার, ইরশাদ কামিল, ও স্বানন্দ কিরকিরে। চলচ্চিত্রের পাঁচটি মূল গান রয়েছে এবং অ্যালবামে এই পাঁচটিসহ আরও চারটি রিমিক্স গান রয়েছে। অ্যালবামটি ১৪ মে, ২০১০ প্রকাশিত হয়।
রাজনীতি ভারতে এবং ভারতের বাইরে বক্স অফিসে ₹১৪৩.১১ কোটি আয় করে।
লাল মোরগ

লাল মোরগ (বৈজ্ঞানিক নাম: "Galloperdix spadicea") (ইংরেজি: "Red spurfowl") Phasianidae পরিবারের "Galloperdix" গণের একটি পাখি।
এটি বন্য পাখি এবং শান্ত প্রকৃতির। এদের চোখের চারপাশে চামড়া লাল হয়। দেখতে লালচে বাদামী ও লম্বা লেজ আছে।
এটি ভারতের স্থানীয় পাখি।এটি পাহাড়ি প্রজাতি। সারা ভারত জুড়ে বিশেষ করে গঙ্গার দক্ষিণে পাওয়া যায়।
বাংলাদেশ থেকে সংগৃহিত নমুনা হার্ভার্ডের Museum of Comparative Zoology জাদুঘরে সংরক্ষিত আছে। এই পাখির বৈশ্বিক অবস্থা ন্যূনতম বিপদগ্রস্ত, অনিশ্চিত ও অনুমান নির্ভর। বাংলাদেশের অবস্থায় অনিশ্চিত ও অনুমান নির্ভর, অনিশ্চিত ও অনুমান নির্ভর।
সৌদি আরবের প্রতীক

সৌদি আরবের জাতীয় প্রতীক () ১৯৫০ সালে গৃহীত হয় সৌদি আরবের মৌলিক আইন অনুসারে, এতে রয়েছে দুটি অতিক্রান্ত তরবারি সঙ্গে একটি খেজুর গাছ শূন্য থেকে উপরে এবং তরবারি দুটির মাঝখানে।
তরবারি দুটি হেজাজ রাজতন্ত্র ও নজদ সালতানাত এবং এর বশ্যতাকে প্রতিনিধিত্ব করে, যেটি ১৯২৬-এ নজদ ও হেজাজ রাজতন্ত্র একত্রে ছিল আবদুল আজিজ ইবনে সৌদের অধীনে। খেজুর গাছ প্রতিনিধিত্ব করে সাম্রাজ্যের সম্পদকে যা সংজ্ঞায়িত হয় জনগণ, ঐতিহ্য, ইতিহাস, ও প্রাকৃতিক ও অপ্রাকৃতিক সম্পদের মাধ্যমে। এভাবে, দেখা যায় খেজুর গাছটি তরবারি দুটি দ্বারা সুরক্ষিত রয়েছে, যেটি প্রকাশ করে জাতির প্রতিরক্ষার জন্য ব্যবহৃত শক্তিকে।
প্রতীকটি স্থান পায় সরকারি কাগজপত্র, কূটনীতিক মিশন, সেইসাথে সৌদি আরবের কিছু পতাকাতেও। সৌদি আরবের সামরিক বাহিনীর পতাকাতেও এটি শোভা পায়। (যেটি আরও হচ্ছে সাম্রাজ্যের যুদ্ধের নিশান), এবং জাতীয় পতাকাতেও এটি স্থান পায়। পরে এটি জাতীয় পতাকাতেও যুক্ত হয়েছে , যেটি স্থান পেয়েছে পতাকার নিম্নমুখী (বাম দিকের) খাটান সংলগ্ন এবং অন্যান্য রাজকীয় নিশানের মতো বিভিন্ন প্রদেশের পতাকায় ব্যবহৃত হয়নি। প্রতীকের নিচে অবস্থান বুঝায় "শাহাদাহ্‌" এর পবিত্র অবস্থা, ইসলামিক ধর্মবিশ্বাসকে রক্ষা করা।
গোলাপি-পা রাজহাঁস

গোলাপি-পা রাজহাঁস (বৈজ্ঞানিক নাম: "Anser brachyrhynchus") (ইংরেজি: "Pink-footed goose") হচ্ছে Anatidae পরিবারের "Anser" গণের একটি পাখি।
এই পাখি মধ্যম আকারের হয়ে থাকে, ৬০ থেকে ৭৫ সেমি পর্যন্ত। শরীরটি মাঝারি আকারের ধূসর-বাদামী, মাথা এবং ঘাড়টি আরও ধনী,
গাঢ় বাদামী, সাদা ঢালু এবং একটি বিস্তৃত সাদা টিপ দিয়ে প্রস্থ ধূসর।
এই পাখি বেলজিয়াম, চেক প্রজাতন্ত্র, ডেনমার্ক, ফিনল্যান্ড, ফ্রান্স, জার্মানি, গ্রীনল্যান্ড, আইসল্যান্ড, আয়ারল্যান্ড, নেদারল্যান্ডস, নরওয়ে, রুমানিয়া, সুইডেন, যুক্তরাজ্য সহ ইত্যাদি দেশে বিচরণ করে।
এই পাখির বৈশ্বিক অবস্থা ন্যূনতম বিপদগ্রস্ত, অনিশ্চিত ও অনুমান নির্ভর। বাংলাদেশে এর অবস্থান অনিশ্চিত ও অনুমান নির্ভর।
যদি জানতেম

যদি জানতেম ১৯৭৪ সালের একটি বাংলা রহস্যকাহিনী মূলক চলচ্চিত্র। এই ছবিটির পরিচালক ছিলেন যাত্রিক (তরুণ মজুমদার)। চলচ্চিত্রটি সাহিত্যিক নারায়ণ সান্যালের "নাগচম্পা" উপন্যাস অবলম্বনে নির্মিত। কাহিনীর প্রধান চরিত্র পি কে বাসুর ভূমিকায় অভিনয় করেন উত্তম কুমার।
কৌশিক মিত্র একজন ইঞ্জিনিয়ারিং পাশ করা শিক্ষিত যুবক। চাকরি না পেয়ে ট্যাক্সিচালকের কাজ করে। একদিন তার আলাপ ও প্রেম হয় সুজাতার সাথে। সুজাতা খুনের মামলায় জড়িয়ে পড়ে, তার সাথে কৌশিকও। তাদের হয়ে আদালতে দাঁড়ান জাঁদরেল ক্রিমিনাল ব্যারিস্টার পি. কে. বাসু। বাসু নিজেই তদন্ত শুরু করেন আসল অপরাধীর সন্ধানে।
এলচের রহস্যধর্মী নাটক

মিস্তারিও দে এলচে (; ) বা ইংরেজিতে মিস্ট্রে প্লে অব এলচে বা এলচের রহস্যধর্মী নাটক বা এলচে রহস্যধর্মী নাটক ভ্যালেন্সীয় উচ্চারণে মিস্তেরি দ্য’এলক্স () একটি ঈশ্বর বন্দনাসূচক নাটক। মধ্যযুগ থেকে স্পেনের এলচে শহরে সাংবার্ষিকাকারে ১৪ ও ১৫ আগস্ট বাসিলিকা দে সান্তা মারিয়া উদ্‌যাপন উপলক্ষ্যে মঞ্চস্থ হয়। ২০০১ সালে প্যারিসভিত্তিক ইউনেস্কো সংস্থাটি সেরা মানবধর্মী মৌখিক ও স্পর্শবিহীন ঐতিহ্যের অন্যতম নিদর্শনরূপে একে অন্তর্ভুক্ত করে। এতে কুমারীমাতা মেরি’র স্বর্গারোহনের বিষয়ে স্মরণ করা হয়।
এলচে নাটকটির উৎপত্তি নিয়ে দুইটি মতবাদ প্রচলিত রয়েছে। সর্বাপেক্ষা প্রাচীন ও বিস্ময়করভাবে ত্রয়োদশ শতাব্দীকালকে এর উৎপত্তির বছররূপে নির্দেশ করা হয়েছে। সপ্তদশ শতাব্দীর শুরুতে শহরের প্রখ্যাত ঐতিহাসিক ক্রিস্টোবাল সাঞ্জ প্রথমটির রূপকার। তিনি তার ইতিহাসের বিষয়ের স্বপক্ষে প্রমাণ দাঁড় করানোর কথা স্বীকার করে তিনি প্রস্তাব করেন যে, শহরের শুরুরদিককার অধিবাসীরা ১২৭৬ সালে প্রথম এ উৎসব প্রতিপালন করতো। এছাড়াও, তিনি অন্য আরেকটি প্রাচীন গল্পের উদ্ধৃতি দিয়ে জানান যে, ১২৬৫ সালে রাজা প্রথম জেমসের অভিযানের পর শহরের অধিবাসীরা রহস্যধর্মী নাটকের ধারনাটি তুলে ধরেন যা মুরসদের কাছ থেকে নেয়া হয়েছিল।
১৭১৭ সালে এলচের অভিজাত সম্প্রদায়ের সদস্য ও অ্যাটর্নি জেনারেল হোস অ্যান্টনও শেষ ধারনাটির সাথে একমত পোষণ করেন। তবে তিনি বিস্ময়করভাবে একটি অংশ যুক্ত করেন যে, মে, ১২৬৬ সালে এলচের উপকূলবর্তী এলাকায় রহস্যময় তরী নোঙ্গর করে। এতে কুমারীমাতার স্বর্গারোহনের দৃশ্য ও লিখিত ও নাটকে ব্যবহৃত সঙ্গীত সহযোগে কনসুয়েতা ছিল।
খুব সম্ভবতঃ সুরকার অস্কার এসপ্লা নাটকের একটি অংশে ভুল করেছিলেন। ১৯২৪ সালে মঞ্চস্থকালে তিনি ১২৬৬ সালে নাটকটি রচনার বিষয় নিয়ে চিঠির কথা উল্লেখ করেন যা এলচে পৌর কর্তৃপক্ষের কাছে সংরক্ষিত আছে। তবে এ চিঠিটি কখনো দেখা যায়নি। এরফলে ত্রয়োদশ শতাব্দীকালকেই নাটকের সূচনালগ্নরূপে আখ্যায়িত করা হয়ে থাকে।